title: Herajärvi (Kontiolahti)

text: Järvi sijaitsee Vuoksen vesistössä (vesistöaluetunnus 04) Pielisen reitin valuma-alueen (04.4) Pielisen alueella (04.41), jonka Herajoen valuma-alueeseen (04.412) järvi kuuluu. Järven vedenpinnan korkeus on 100,0 metriä mpy.


title: Herajärvi (Kontiolahti)

text: Valuma-alue saa pääosan vedestään vain omalta Herajoen valuma-alueelta. Siinä on 33 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat seuraavat. Jeron (154 ha) laskuoja on Myllypuro, joka laskee luoteispäähän Jokilahteen. Jero kerää itseensä monen harjujärven laskuvedet. Niitä ovat esimerkiksi Paimenenlampi (2 ha), Verkkolampi (11 ha), Purnulampi (3 ha), Vesilampi (4 ha) ja Upsalonlampi. Pohjansaarella sijaitsevat Kolinlampi (3 ha) ja Huurunlampi (3 ha), jotka laskevat luoteispäähän Koukkelonlahteen. Yläselkään laskee Pusonjoki, joka on Pusonjärven (165 ha) laskujoki. Pusnjärveen laskee suoraan Mustalampi ja Purnupuroa myöten esimerkiksi Ala-Purnulampi (3 ha), Ylä-Purnulampi (5 ha), Väärälampi (1 ha), Ahvenlampi (5 ha), Haukilampi (9 ha), Ala-Kalmo (15 ha), Ylä-Kalmo (15 ha) ja Kaakkuri (13 ha). Suoraan Pusonjokeen laskee Havukkalampi (2 ha), Niittylampi (1 ha), Hirvolanlampi (1 ha) ja Pitkälampi (2 ha). Suoraan Mäntyselkään laskee Huuhkajalampi (2 ha) ja Honkalampi, ja Eteläpäänselkään Pieni Mäntylampi (1 ha) ja Mäntylampi (4 ha). Järven kaakkoispäähän laskee Kuikkipuro, joka on Kuikkilammen, Kuikkalammen (1 ha), Ruoholampi (2 ha) ja Liskunlammen (2 ha) laskuoja. Samaan ojaan yhtyy pieni puro, jota pitkin laskee Moisseenlampi (1 ha). Patalampi (1 ha) sijaitsee Huutoniemessä rannan tuntumassa ja Eteläpäänselkään laskee kaksi Tuomilampea.


title: Herajärvi (Kontiolahti)

text: Järven lasku-uoma on Orivirta, jossa vesi ohittaa Ahosaaren alle 10 metriä leveää ja alle 100 metriä pitkää salmea pitkin Alaselkään, josta se laskee edelleen Herajokea myöten Pieliseen.


title: Herajärvi (Kontiolahti)

text: Kolin kansallispuisto on perustettu lailla vuonna 1991 ja se sisältyy myös Natura 2000 -ohjelmaan. Kansallispuiston alueita ulottuu Pielisen ja Herajärven välisellä kannaksella linnuntietä yli viiden kilometrin matkalta. Kansallispuistossa ja sen ympäristössä kulkee merkittyjä patikkareittejä, jonka varrella on järven rantaan merkitty pysähdyspaikkoja. Herajärvi näkyy monesta patikkareitin näköalapaikasta.


title: Herajärvi (Kontiolahti)

text: Järven vedenpinta on ollut ennen 1750-lukua noin 10 metriä korkeammalla kuin nykyään eli noin 110 metriä mpy. Järvenlaskun jälkeen järven vedenpinta on asettunut nykyiselle tasolleen, jolloin siitä erottui Alaselkä omaksi järvekseen. Mikäli tieto pitää paikaansa, selittyy Ahosaaren nimikin, sillä sen 110-metrinen korkeuskäyrän mukaan sillä pikalla olisi ollut useita saaria ennen maatumistaan. Myös länsirannalla sijaitseva matala Pohjasaaren ranta selittyisi samalla tavalla.


title: Molybdeenipentakloridi

text: Molybdeenipentakloridi eli molybdeeni(V)kloridi (MoCl) on molybdeenin ja kloorin muodostama epäorgaaninen molekyyliyhdiste. Yhdistettä voidaan käyttää muiden molybdeeniyhdisteiden valmistukseen ja reagenssina ja katalyyttinä orgaanisen kemian synteeseissä.


title: Molybdeenipentakloridi

text: Huoneenlämpötilassa moleybdeenipentakloridi on hyvin tummanvihreää, lähes mustaa, kiteistä ainetta. Kiinteänä ja nestemäisenä yhdiste esiintyy dimeerinä MoCl, jossa molybdeenejä yhdistää kahdesta klooriatomista muodostunut silta. Kaasufaasissa aine on monomeerinä ja molybdeenipentakloridikaasu on väriltään punaista. Molybdeenipentakloridi reagoi helposti veden ja ilmankosteuden kanssa hydrolysoituen molybdeenioksitrikloridiksi. Yhdiste liukenee hieman dietyylieetteriin ja hyvin etanoliin, bentseeniin ja kloorattuihin hiilivetyihin. Molybdeenipentakloridi on Lewis-happo ja muodostaa komplekseja. Esimerkiksi kloridi-ionien kanssa muodostuu heksakloromolybdaatti-ioni ([MoCl]).


title: Molybdeenipentakloridi

text: Molybdeenipentakloridia valmistetaan tyypillisesti kloorin ja molybdeenin välisellä reaktiolla. Laboratoriomittakaavassa yhdistettä voidaan valmistaa molybdeenitrioksidin ja tetrakloorimetaanin tai tionyylikloridin välisellä reaktiolla. Molybdeenipentakloridia käytetään useiden muiden molybdeeniyhdisteiden valmistukseen ja siitä valmistetaan muun muassa organomolybdeeniyhdisteitä. Orgaanisen kemian synteeseissä ainetta käytetään klooraavana reagenssina ja katalyyttinä kytkentä- ja kondensaatioreaktioissa.


title: Georgian provinssi

text: Georgian provinssi () (myös Georgian siirtokunta) oli yksi Brittiläisen Amerikan eteläisistä siirtokunnista. Se oli viimeinen kolmestatoista siirtokunnasta, jota Ison-Britannian kuningaskunta perusti Pohjois-Amerikassa. Siirtokunnat perustivat myöhemmin Yhdysvallat.


title: Sakala Keskus

text: Sakala Keskus on kulttuurikeskus Viljandin keskustassa Virossa. Aiemmin Sikasaaren kievarina tunnettu talo peruskorjattiin sodan jälkeen ja se edustaa stalinistista arkkitehtuuria. Tallinnassa Sakala Keskus toimi vuosina 1982-2007.


title: Sakala Keskus

text: Sakala Keskuksen kotisivut


title: The End of the World

text: The End of the World on Arthur Kentin ja Sylvia Deen Skeeter Davisille tekemä kappale. Kappale on tyylilajiltaan countrya ja popia. Kappale oli 1960-luvulla menestys ja siitä tehtiin useita eri coverversioita. Se sijoittui Billboard Hot 100 -musiikkilistan 2. sijalle sekä Britannian singlelistan sijalle 18.


title: Tapio Hyyryläinen

text: Tapio Hyyryläinen () oli Mäntsälän kunnanjohtaja. Hyyryläinen oli Mäntsälän ensimmäinen kunnanjohtaja ja hän aloitti virassaan vuonna 1967. Hyyryläinen houkutteli Mäntsälään uusia asukkaita ja yrityksiä. Hänen aloitteestaan kirkonkylää vuosikymmeniä vaivanneeseen asuntopulaan puututtiin ja Mäntsälässä alkoi ennennäkemättömän vilkas asuinrakentaminen.


Skeeter Davis Sings The End of the World on yhdysvaltalaisen countrylaulajan Skeeter Davisin neljäs studioalbumi. Albumi julkaistiin RCA Victorilla maaliskuussa 1963. Se sisältää hittisinglen ”The End of the World”, joka sijoittui 2. sijalle Billboard Hot 100 -musiikkilistalla.


title: Markku Perttilä

text: Markku Perttilä on Etiopiassa syntynyt suomalainen diplomikitaristi, joka on kiertänyt Eurooppaa konsertoimassa erilaisten kokoonpanojen kanssa vuodesta 1994 lähtien.


title: Markku Perttilä

text: Lisäksi Perttilä on soittanut studiomuusikkona ja toiminut levyjen taiteellisena tuottajana ja sovittajana, mistä hänet on palkittu kahdesti kultalevyllä. Perttilä on myös säveltäjä, ja hänen laulujaan löytyy useista yhteislaulukirjoista.


title: Markku Perttilä

text: Perttilä toimii musiikin piirissä monipuolisesti. Hän on mm. toiminut opettajana ja vastannut musiikeista Ylen tv-ohjelmassa Nojatuolikirkko.


title: Julian Corrie

text: Julian Victor Corrie (s. 20. kesäkuuta 1985 Nottingham, Englanti) (tunnetaan myös taiteilijanimellä Miaoux Miaoux) on brittiläinen muusikko, lauluntekijä, DJ ja tuottaja pääosin elektronisen musiikin alalla. Hän on nykyään myös rockyhtye Franz Ferdinandin jäsen.


title: Julian Corrie

text: Corrie aloitti uransa Miaoux Miaoux -taiteilijanimellä, ja hän julkaisi kolme studioalbumia: "Rainbow Bubbles" (2007), "Light of the North" (2012) ja "School of Velocity" (2015). Hän levytti kaksi viimeisintä albumiaan itsenäiselle Chemikal Underground -levy-yhtiölle. Hän on myös toiminut musiikkialalla tuottajana.


title: Julian Corrie

text: Corrie liittyi vuonna 2017 yhdessä Dino Bardotin kanssa skotlantilaisen rockyhtye Franz Ferdinandin jäseneksi, kun he korvasivat aiemman jäsenen Nick McCarthyn. Corrie soittaa yhtyeen tulevalla "Always Ascending" -albumilla kosketinsoittimia ja syntetisaattoria.


title: Dino Bardot

text: Donald ”Dino” Bardot on brittiläinen muusikko ja lauluntekijä. Hän soitti vuosina 2004–2013 toimineessa skotlantilaisessa indie rock -yhtye 1990s:ssa. Nykyään hän on rockyhtye Franz Ferdinandin kitaristi.


title: Dino Bardot

text: Bardot oli vuosina 2004–2013 vaikuttaneen glasgowlaisen rockyhtye 1990s:n kitaristi, ja he julkaisivat kaksi studioalbumia.


title: Dino Bardot

text: Bardot liittyi vuonna 2017 yhdessä Julian Corrien kanssa skotlantilaisen rockyhtye Franz Ferdinandin jäseneksi, kun he korvasivat aiemman jäsenen Nick McCarthyn. Bardot soittaa yhtyeen tulevalla "Always Ascending" -albumilla kitaraa ja laulaa taustalaulua.


title: Middletown

text: Middletown voi tarkoittaa seuraavia:


title: Anna Bond

text: Anna Bond on vuonna 2012 ensi-iltansa saanut intialainen kannadankielinen toimintaelokuva, jonka on ohjannut Duniya Soori.


title: Fredrik Karlström (jääkiekkoilija)

text: Fredrik Kent Erik Karlström (s. 12. tammikuuta 1998 Tukholma, Ruotsi) on ruotsalainen jääkiekkoilija, joka pelaa SHL-joukkue Linköping HC:ssä. Hän on pelipaikaltaan keskushyökkääjä.


title: Fredrik Karlström (jääkiekkoilija)

text: Karlström on Trångsunds IF:n kasvatti. Hänen isänsä Kent valmensi Fredrikiä seuran J18-junioreissa kaudella 2012–2013. Karlström debytoi samalla kaudella vain 14-15-vuotiaana Trångsundin miesten joukkueessa Ruotsin neljänneksi korkeimmalla sarjatasolla maan II-divisioonassa. Kaudella 2013–2014 hän jatkoi isänsä valmennuksessa IFK Täbyn U16-junioreissa. Karlström pelasi osan kaudestaan myös seuran J18-junioreissa, joita hän oli nostamassa kauden päätteeksi J18 Elitiin.


title: Fredrik Karlström (jääkiekkoilija)

text: Kaudeksi 2014–2015 Karlström siirtyi AIK IF:n J18-junioreihin. Hän voitti J18 Elitissä joukkueen sisäisen pistepörssin tehoilla 18+26=44. Karlström sijoittui lukemalla +34 koko sarjan tehotilastossa toiseksi edellään vain Luleå HF:n Viktor Grahn. Kaudella 2015–2016 hän oli 13 osumallaan AIK:n kolmanneksi paras maalintekijä Emil Leijonin kanssa. Pudotuspeleissä Karlström jakoi viidellä osumallaan joukkueen sisäisen maalipörssin voiton Max Lindholmin kanssa. Hän voitti myös AIK:n sisäisen tehotilaston lukemalla +11. 17-vuotias Karlström debytoi kauden aikana myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi kaksi runkosarjaottelua.


title: Fredrik Karlström (jääkiekkoilija)

text: Dallas Stars varasi Karlströmin kolmannella kierroksella 90. pelaajana . Kausi 2016–2017 oli hänelle ensimmäinen kokonainen miesten peleissä: Karlström teki AIK:ssa 45 runkosarjaottelussa tehot 9+15=24 ja seitsemässä SHL:n nousukarsintasarjan ottelussa yhden maalin. Hän vahvisti myös seuran J20-junioreita, jossa Karlström voitti J20 SuperElitin pronssia.


title: Fredrik Karlström (jääkiekkoilija)

text: Kaudeksi 2017–2018 Karlström siirtyi kaksivuotisella sopimuksella SHL-joukkue Linköping HC:hen. Hän teki SHL-debyyttinsä runkosarjan avauskierroksella 16. syyskuuta 2017 vieraissa Färjestad BK:ta vastaan. Karlström sai ottelussa jääaikaa 6.11 minuuttia. Hän keräsi myös yhden kahden minuutin jäähyn koukkaamisesta. SHL-uransa avausmaalin Karlström teki 24. lokakuuta 2017 vieraissa Rögle BK:ta vastaan. Kaikkiaan hänen tulokaskautensa toi 35 runkosarjaottelussa tehot 2+3=5.


title: Fredrik Karlström (jääkiekkoilija)

text: Karlström pelasi alle 20-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi hopeaan. Yhteensä hän on pelannut 32 nuorten maaottelua.


title: Fredrik Karlström (jääkiekkoilija)

text: Karlströmin isä Kent pelasi yhden Elitserien-ottelun AIK:ssa kaudella 1980–1981 ja hän on sittemmin pelannut ja valmentanut Ruotsin alemmissa sarjoissa. Fredrikin serkut Marcus ja David Karlström pelaavat myös jääkiekkoa. Marcus pelaa puolustajana Allsvenskan-joukkue Tingsryds AIF:ssä ja hänellä on Winnipeg Jetsin NHL-varaus vuodelta . David pelaa hyökkääjänä AIK IF:n junioreissa.


title: Puustellin Työkylä

text: Puustellin Työkylä, eli Puustellin hyvän työn kylä, on työ-, toiminta-, oppimis- ja valmennusympäristö. Puustellin Työkylää ylläpitää vuonna 1979 perustettu Puustellin Tuki ry. Yhdistyksen toiminnan tarkoituksena on tukea ja edistää työllistymisessään erityistä tukea tarvitsevien kouluttautumista, työllistymistä ja työelämään sijoittumista sekä itsenäistä asumista. Laukaan Kuhankoskella sijaitseva Puustellin Työkylä on tuottanut sosiaalipalveluja vuodesta 1982. Työkylän yhteydessä sijaitsee myös Puustellin Työkylän puoti, jossa myydään kuntoutujien ja valmentautujien valmistamia kädentaitotuotteita.


title: Puustellin Työkylä

text: Puustellin Työkylän kädentaitotuvilla on tarkoitus oppia omien kykyjen mukaan uusia taitoja. Päivän tehtävien suunnittelussa otetaan huomioon kuntoutujan ja valmentautujan vahvuudet, kiinnostuksen kohteet ja olemassa olevat taidot. Valtaosa myynnissä olevista tuotteista valmistuu usean henkilön yhteistyön tuloksena. Tuotteita myydään eteenpäin Puustellin Työkylässä sijaitsevassa Puodissa. Kädentaitotupia ovat puu-, keittiö-, ylä- ja alatupa. Kuntoutujat ja valmentautujat yhdessä ohjaajan kanssa pohtivat kullekin sopivimmat tehtävät.Puustellin Työkylässä voi suorittaa opintoja muun muassa oppisopimusta hyödyntäen. Myös työkyvyn arviointeja tehdään sitä tarvitseville valmentautujille.


title: Puustellin Työkylä

text: Puustellin Tuki ry on perustettu vuonna 1979. Sosiaalineuvos Eila Ollikainen, apulaisprofessori Erkki Saari ja käsityönopettaja Sirkka Rautala ystävineen olivat perustajajäseniä.


title: Puustellin Työkylä

text: Raha-automaattiyhdistyksen osittaisella tuella perustettiin Puustellin Työkylä, jossa ensimmäiset työntekijät aloittivat kesällä 1982. Työkylän ensimmäinen toiminnanjohtaja oli Eila Ollikainen. Muut toiminnanjohtajat: Ilpo Värre, Marja-Liisa Pitkänen, Martti Wilhelms, Aune Kinnunen, Petri Wirzenius, Tuija Hämäläinen


title: Puustellin Työkylä

text: Puustellin Työkylälle myönnettiin Laukaan kulttuuripalkinto vuonna 1992.


title: Puustellin Työkylä

text: Puustellin Tuki ry on riippumaton kolmannen sektorin toimija, jonka toiminnan tarkoitus on ylläpitää ja kehittää osatyökykyisten mahdollisuuksia tehdä työtä ja hankkia toimeentuloa. Tarkoitusta varten yhdistys ylläpitää Puustellin Työkylää Laukaan Kuhankoskella.


title: Puustellin Työkylä

text: Puustellin Tuki ry:n hallitukseen kuuluu puheenjohtaja, kolme varsinaista jäsentä, kaksi asiantuntijajäsentä ja kaksi varajäsentä. Puustellin Tuki ry on jäsenenä seuraavissa yhteisöissä: Keski-Suomen työpajayhdistys, Keski-Suomen yhteisöjen tuki (KYT Osk.), Laukaan yrittäjät ry, Valtakunnallinen Työpajayhdistys, Soste, Vates-säätiö.


title: Puustellin Työkylä

text: Puustellin Työkylässä sijaitseva Työkylässä valmistettuja tuotteita myyvä puoti toimii oppimisympäristönä. Valmentautujien oman osaamisen ja taitojen puitteissa valmistuvat tuotteet jatkavat matkaansa asiakkaille Puodin kautta.


American Boyfriend: A Suburban Love Story on Brockhampton - poikabändin keulajäsen Kevin Abstractin toinen studioalbumi, joka julkaistiin poikabändin oman levy-yhtiön kautta 18. marraskuuta 2016, mutta albumi vuosi nettiin päivä ennen suunniteltua julkaisupäivää. Albumi kertoo Kevinin kokemuksista homoseksuaalina lukiossa. Kappaleille "Miserable America", "Runner" ja "Empty" on julkaistu musiikkivideot.


title: American Boyfriend: A Suburban Love Story

text: Albumin alkuperäinen nimi paljastettiin Kevinin ja The Neighbourhood -yhtyeen kiertueella, "They Shoot Horses" maaliskuussa 2016, mutta nimi vaihdettiin heinäkuussa nykyiseen, josta Kevin ilmoitti Twitterissä. Albumin kansikuvan ja taiteellisen suunnittelun teki graaffinen suunnittelija, Henock Sileshi joka on Brockhamptonin taustajäsen.


text: Kevin julkaisi vaihtoehtoisen kansikuvan albumille 31. lokakuuta 2016, jonka suunnitteli Tyler Mitchell ja Henock Sileshi. Kevin käytti albumin kansikuvaan inspiraationa ""paitoja, joita myydään Texasin huoltoasemilla"".


title: Last Moon

text: Last Moon on japanilaisen rock-muusikko Gacktin kahdeksas studioalbumi. Se julkaistiin 27. huhtikuuta 2016.


title: Hilda Olson

text: Karin Hilda Olson (1832 Uusikaarlepyy – 1916 Lontoo, Iso-Britannia) oli suomalainen taidemaalari ja kuvittaja.


title: Hilda Olson

text: Olsonin isä oli norjalaissyntyinen merikapteeni, alkuperäiseltä nimeltään Olsen. Olson opiskeli 1850-luvulla Suomen Taideyhdistyksen piirustuskoulussa. Hänet palkittiin yhdessä Alvina Ugglan kanssa Suomen Taideyhdistyksen ensimmäisessä dukaattipalkintokilpailussa vuonna 1858. Olson sai palkinnon E. J. Löfgrenin maalauksen "Tyttö kukkia kädessä" kopiosta, sillä alkuperäistöiden vähäisyyden vuoksi jouduttiin palkitsemaan taitavia kopioita. Olsonin tiedetään maalanneen kopioiden ohella muotokuvia ja maisemamaalauksia. Lisäksi hän avusti professori Alexander von Nordmannin eläintieteellisiä tutkimuksia tekemällä vuosina 1859–1862 yli 300 kappaletta Suomen ja Venäjän eri hämähäkkilajeja esittäviä akvarellimaalauksia, jotka ovat nykyään Luonnontieteellisen keskusmuseon kokoelmissa. Olson oli mukana von Nordmannin näytteenkeruuretkellä Ukrainassa ja Krimillä vuosina 1860–1861. Von Nordmann nimesi hänen mukaansa "Olsonia pilifera Nordmann" -nimisen hämähäkkilajin, joka ilmeisesti osoittautui jo entuudestaan tunnetuksi lajiksi eikä nimi siksi jäänyt käyttöön. Olson suunnitteli ja kuvitti useita G. W. Edlundin 1860–1870-luvuilla julkaisemia varhaisia lautapelejä, kuten Huvimatka Aavasaksaan. Lisäksi Olson kuvitti K. F. Ignatiuksen kansatieteellisen teoksen "Suomalaisia kansan-pukuja I" (1863).


title: Hilda Olson

text: Maalaamisen ohella Olson ruotsinsi englanninkielisiä novelleja, joita julkaistiin jatkokertomuksina helsinkiläisissä lehdissä 1850–1870-luvuilla. Ansiotyönään hän työskenteli muun muassa Helsingin maistraatin puhtaaksikirjoittajana 1867–1873 ja vuodesta 1877 tapettitehtaan mallipiirtäjänä Lontoossa Englannissa, jossa hän asui loppuikänsä. Hän kävi Suomessa viimeisen kerran vuonna 1906. Olson osallistui taidenäyttelyihin vain muutaman kerran kopiotöillään ja tieteellisillä hämähäkkimaalauksillaan eikä kuulunut Suomen Taiteilijaseuraan, joten hän ja hänen tuotantonsa jäivät Suomessa melko tuntemattomiksi. Olsonin kirjearkisto on Åbo Akademin kirjastossa.


title: Antti Kokkonen (päätoimittaja)

text: Antti Juhani Kokkonen (s. 19. huhtikuuta 1962 Kuusamo) on suomalainen toimittaja, joka on työskennellyt "Lapin Kansa" -lehden päätoimittajana vuoden 2009 alusta.


title: Antti Kokkonen (päätoimittaja)

text: Antti Kokkonen syntyi piiri-insinööri Paavo Kokkosen ja farmaseutti Eeva-Liisa Reunasen perheeseen. Hänen ensimmäinen puolisonsa 1987–2001 oli professori Hanna Snellman ja toinen vuodesta 2005 on toimitusjohtaja Päivi Tahkokallio. Kokkonen valmistui valtiotieteen maisteriksi Helsingin yliopistosta 1988. Ennen "Lapin Kansan" päätoimittajan tehtäviä hän työskenteli "Helsingin Sanomien" politiikan toimituksen esimiehenä vuodesta 2004 sekä muun muassa sanomalehti "Kalevassa" usean vuoden ajan.


title: Ahjärvi (Ruokolahti)

text: Ahjärvi on kylä Ruokolahden kunnassa, Etelä-Karjalan maakunnassa.


title: Ahjärvi (Ruokolahti)

text: Kylän läpi kulkee Ahjärventie, Ruokolahden keskustaan matkaa n 30km, samoin Vuoksenniskalle, Simpeleelle 20km.


title: Ahjärvi (Ruokolahti)

text: Alkuperäinen nimi oli Ahvenjärvi Isojaon jälkeisissä kartoissa.


title: Ahjärvi (Ruokolahti)

text: Asutusta oli jo keskiajalla. Uuden ajan alussa Ahjärvellä 8 savua, Rasilassa 8 ja Siitolassa 10.


title: Ahjärvi (Ruokolahti)

text: Ahjärven kylä koostuu useasta pienemmästä kylästä: Hölmölä, Terävälä, Alakylä, Jurvala, Mäkelä, Siisiälä ja Suikkala


title: Ahjärvi (Ruokolahti)

text: Sota-aikana kylässä oli 42 taloa. Nyt ympärivuotisia savuja on 26 ja kyläyhdistyksessä on 50 henkilöä.


title: Ahjärvi (Ruokolahti)

text: Rautaa jalostettiin Hölmälän kylässä hölmästä, eli järviraudasta. Raudanjalostuspaikka oli Hölmäniemi, josta kaivauksissa on löytynyt harkkokin.


title: Ahjärvi (Ruokolahti)

text: Nimet vääntyivät suussa helpommin sulaviksi, Hölmölä ja Hölmöniemi.


title: Ahjärvi (Ruokolahti)

text: "”Asukkaiden erityispiirteitä olivat: Väestö kookasta, näöltään keskulaisia, sivistysriennot takapajuisia ja opinhalu laimeaa” (Viipurin läänin kalenteri 1893)."


title: Ahjärvi (Ruokolahti)

text: Järvi kuuluu Hiitolan (Kokkolan) –joen vesistöön. Pinta-ala n 294 ha (2.9km2) rantaviivaa n 19.2km.


title: Ahjärvi (Ruokolahti)

text: Ahjärvessä on useita kalalajeja, joista alkuperäisiä ovat olleet, ankerias, Laatokan lohi, hauki, ahven, muikku, särki, matikka, kiiski ja salakka. Kalastuskunta on istuttanut järveen kirjolohta, plankton- ja järvisiikaa, kuhaa, harjusta ja – lahnaa!


title: Ahjärvi (Ruokolahti)

text: Laatokan lohi voisi vielä nousta vaikkapa Ahjärveen asti, jollei Kokkolanjoessa olisi voimalaitoksia, tai kalaportaat. Ahjärvessä on ollut ankeriaita ennen sotia, jolloin ne pääsivät merestä Laatokan ja Kokkolan-, Silamusjoen ja Ahjoen kautta kunnolla kutemaan.


title: Ahjärvi (Ruokolahti)

text: Ahjoki säännöstelee Ahjärveä hyvin, jos kesä on kuiva, loppuu joesta myös virtaama. Ahjärven vuotuinen pinnan vaihtelu on vain n 25cm, 40cm max. Ahjärven 19km pitkillä rannoilla on n 40 kesämökkiä tai rantasaunaa.


title: Ahjärvi (Ruokolahti)

text: Ahjärven pintaa laskettiin joskus 60-luvun alussa noin 30cm


title: Ahjärvi (Ruokolahti)

text: Pietari Hannikainen, suomalainen kirjailija, lehtimies ja maanmittari (tai ainakin apulainen). Viipurin läänin komissiomaanmittarina 1857-1866 ja Uudellamaalla 1866-1879.


title: Ahjärvi (Ruokolahti)

text: Hannikainen toimitti Viipurissa ilmestynyttä Kanava-lehteä 1845-1847. Lehti lakkautettiin viranomaisten toimesta 1847 (teksti liian Suomalaista).


title: Ahjärvi (Ruokolahti)

text: Ensimmäinen suomenkielinen näytelmä.


title: Ahjärvi (Ruokolahti)

text: Ensiesitys Lappeenrannassa yksityistilaisuudessa 1846 ja Kuopiossa 1847. Hannikainen on kirjoittanut näytelmän 1830-luvun lopulla ollessaan maanmittarin apulaisena Ruokolahden Hölmölän kylässä.


title: Ahjärvi (Ruokolahti)

text: 1858 esitys Helsingissä, Sakari Topelius julkaisi siitä lehdessään ylistävän lausunnon. Sulo Siitonen, Ruokolahti Lukemisto I s107:


title: Luettelo Kuuban lentoasemista

text: Tämä on luettelo Kuuban lentoasemista.


title: Iisalmen kulttuurikeskus

text: Iisalmen kulttuurikeskus on Pohjois-Savon Iisalmen kaupungin Kirkkopuistossa sijaitseva julkinen rakennus, jossa toimivat Iisalmen kaupunginkirjasto, kansalaisopisto, musiikkiopisto, kaupungin kulttuuritoimi, Snellman-kesäyliopisto ja luontomuseo. Talossa on myös vaihtuvien näyttelyiden tila Venny sekä kahvila. Rakennuksen on suunnitellut arkkitehti Pekka Pitkänen, ja se on valmistunut vuonna 1989.


title: Iisalmen kulttuurikeskus

text: Kulttuurikeskuksessa on kaksi suurta salia, 470-paikkainen kirjailija Eino Säisän mukaan nimetty nousevakatsomoinen konserttisali ja 120-paikkainen kirjailija-säveltäjä Karl Collanin mukaan nimetty sali. Lisäksi talossa on noin kymmenen pienempää kokoustilaa.


title: Jukka Korpihete

text: Jukka Sakari Korpihete (s. 19. helmikuuta 1976 Riihimäki) on palkittu suomalainen muotoilija ja teollinen suunnittelija.


title: Jukka Korpihete

text: Jukka Korpihete syntyi elektroniikka-asentaja Sakari Korpihetteen ja sairaanhoitaja Mirjam Laakson perheeseen. Hänen puolisonsa vuodesta 2002 on psykologi Anna-Kristiina Tolvanen. Korpihete tuli ylioppilaaksi 1995 ja valmistui artenomiksi Hämeen ammattikorkeakoulusta 2000. Hän on opiskellut teollista muotoilua Robert Gordonin yliopistossa Aberdeenissa Skotlannissa. Suunnittelu- ja muotoilualan yrittäjä ja oman yrityksensä toimitusjohtaja Korpihete on ollut vuodesta 2000. Hän on pitänyt töistään useita näyttelyitä ja osallistunut yhteisnäyttelyihin sekä saanut töistään palkintoja. Korpihete valittiin Vuoden nuoreksi muotoilijaksi vuonna 2000. Hän on suunnitellut tuotteita muun muassa Kultakeskukselle ja Lundialle. Ilmari Tapiovaara -palkinnon vuonna 2011 saanut Korpihete on tullut tunnetuksi valo- ja valaisinten suunnittelijana. Valaisimia hän on suunnitellut esimerkiksi juuri Lundialle, mutta myös useille muille valmistajille. Ulkovalaistussuunnitelman hän on tehnyt muun muassa Paltaniemen kuvakirkkoon ja valaistussuunnitelman ja valaisinmuotoilun Espoon tuomiokirkkoon ja Hausjärven kirkkoon.


title: Air Zermatt

text: Air Zermatt on sveitsiläinen lentoyhtiö ja lentokoulu. Se harjoittaa helikopteriliikennettä yhdeksällä helikopterilla pääasiassa Ylä-Valais’ssa. Yhtiöllä on neljä tukikohtaa: yksi Valais’n Alpeilla Zermattissa ja kolme Rhônejoen laaksossa Gampelissa, Raronissa ja Sionissa.


title: Air Zermatt

text: Air Zermattin toiminta alkoi pelastuslentoina yhdellä helikopterilla vuonna 1968. Sittemmin toiminta on laajentunut muun muassa taksiliikenteeseen ja matkailijakuljetuksiin vuorille. Yhtiöllä on lentokoulu, "Alpine Helicopter Services", jossa koulutetaan lentäjiä myös muille toimijoille, sekä ensiapuun erikoistunut koulu, "Air Zermatt Training Center ATC".


title: Air Zermatt

text: Vuonna 2017 yhtiöllä oli yhdeksän konetta:


title: Air Zermatt

text: Lumisateiden ja lumivyöryvaaran takia joutuivat Zermattin asukkaat ja matkailijat, yhteensä noin 20 000 ihmistä, kahdeksi päiväksi saarroksiin. Näinä päivinä Air Zermatt kuljetti 11 tunnin aikana noin 2 000 ihmistä ja 90 tonnia tavaraa Zermattin ja Täschin välillä.


title: Caravaca de la Cruz

text:
Caravaca de la Cruz on kaupunki Murcian alueella kaakkoisessa Espanjassa noin 75 kilometriä Murcian kaupungista länteen. Paavi Johannes Paavali II julisti Caravaca de la Cruzin yhdeksi roomalaiskatolisten pyhistä kaupungeista vuonna 1998.
Caravacan keskustaajaman ilmettä hallitsee ympäristöään korkeammalla sijaitseva barokkityylinen Basílica de la Vera Cruz, joka rakennettiin vuosina 1617–1703.


title: Caravaca de la Cruz

text: Caravaca sijaitsee Murcian alueen luoteisosassa ja se on comarca del Noroeste -aluehallintoyksikön keskuskaupunki. Hallintoyksikön väkiluku on noin 72 000 (INE 2015).


title: Caravaca de la Cruz

text: Caravaca on pinta-alaltaan Espanjan suurimpia kuntia. Se on rakennettu vuoristoiseen ympäristöön keskimäärin noin 600 metriä merenpinnan yläpuolelle; lännessä maasto on noin 800 metriä merenpinnan yläpuolella ja suuri osa kaupungin alueesta sijaitsee yli kilometrin korkeudessa. Korkein kohta on Sierra de Mojantes, joka kohoaa runsaat 1,6 kilometriä merenpinnan yläpuolelle. Välimeren rannat sijaitsevat lähimmillään alle sadan kilometrin päässä Caravacan kantakaupungista.


title: Caravaca de la Cruz

text: Caravacan vuotuinen keskilämpötila on 15,4 °C. Viilein kuukausi on tammikuu, jonka keskilämpötila on noin 7 °C, heinä- ja elokuun keskilämpötila puolestaan on noin 25 °C. Talvella lämpötila saattaa laskea jopa seitsemän astetta nollan alapuolelle, kesällä puolestaan päästään toisinaan neljänkymmenen asteen tienoille. Sateisinta on keväisin ja syksyisin.


title: Caravaca de la Cruz

text: Cueva Negrasta tehtyjen luolalöytöjen perusteella nykyisen Caravacan alueella on ollut neandertalilaisasutusta kymmeniä tuhansia vuosia ennen ajanlaskun alkua. Neandertalilaiset katosivat historian hämäriin ja tilalle tuli nykyihminen: nykyisen keskustan alueelta on tehty hautalöytöjä, jotka on ajoitettu vuosiin 2400–1950 eaa. Toisen puunilaissodan myötä alue alkoi roomalaistua. Ensimmäiset kristinuskoon viittaavat löydöt on puolestaan ajoitettu 200-luvulle jaa.


title: Caravaca de la Cruz

text: Islaminuskoisten valtakausi lienee alkanut Pacto de Teodomiron myötä vuonna 713. Caravacasta ei kuitenkaan muodostunut merkittävää keskusta islamilaisena kautena. Kristittyjen joukot takaisinvaltasivat alueita Pohjois-Espanjasta alkaen seuraavina vuosisatoina: Caravacan seudut palautettiin kristittyjen hallintaan 1200-luvulla. Caravacan kehitykseen vaikutti voimakkaasti sen jääminen islamilaisen Granadan kuningaskunnan ja kristittyjen hallitseman Murcian kuningaskunnan rajaseuduksi. 1300-luvulla Caravaca kärsi sijainnistaan rajaseudulla ja ruttoepidemioiden myötä alue lähes autioitui. 1400-luvulla Caravaca alkoi pikkuhiljaa kukoistaa, Granadan kuningaskunnan luhistuminen vuosisadan lopulla avitti seudun kehitystä ja 1500-luvulla sen väkiluku kohosi yhdeksään tuhanteen. 1600-luvun alussa kulkutaudit vähensivät Caravacan väestöä, alue kuitenkin toipui vähitellen ja sinne rakennettiin runsaasti uskonnollisia rakennuksia 1600- ja 1700-luvuilla.


title: Caravaca de la Cruz

text: Pyreneiden niemimaan sodassa ranskalaiset hyökkäsivät Caravacaan ja valloittivat sen. Ranskan joukot poistuivat alueelta vuonna 1813. Kuningatar Isabella II myönsi Caravacalle kaupunkioikeudet vuonna 1849. Caravacan väkiluku nousi 1800-luvulla yli 15 000:n, kulkutaudit hellittivät, kaupungin kulttuurielämä kehittyi ja taloutta nostivat sekä maatalous että teollisuus. 1900-luvun puolenvälin jälkeen Caravacan väkiluku kääntyi laskuun, vuonna 1950 väkiluku oli noin 21 700 ja vuonna 1970 noin 18 400. Sen jälkeen väestö on kasvanut ja ylittänyt 25 000:n asukkaan rajan.


title: Caravaca de la Cruz

text: Paavi julisti Caravacan pyhäksi kaupungiksi vuonna 1998 ja antoi sille oikeuden viettää pyhää vuotta joka seitsemäs vuosi. Ensimmäinen pyhä vuosi oli 2003. Muut roomalaiskatolisten pyhät kaupungit ovat Rooma, Jerusalem, Santiago de Compostela, Camaleño (Monasterio de Santo Toribio de Liébana), Urda (Toledo), Valencia ja Ávila.


title: Caravaca de la Cruz

text: Caravaca de la Cruzin nähtävyyksiä ovat muun muassa Basílica de la Vera Cruz ja Iglesia de El Salvador. Pari kilometriä keskustasta sijaitsee noin 17 hehtaarin laajuinen puisto Las Fuentes del Marqués.


title: Caravaca de la Cruz

text: Caravacan teollisuus sai alkunsa keskustan pohjoispuolisten vuorien marmori- ja rautaesiintymistä. Paikallinen jalkineteollisuus tuottaa muun muassa espadrilloja. Kaupunkiin suuntautuva turismi on sekä maallista että uskonnollista. Maanviljelyn rooli on niin ikään merkittävä: kaupungin alueella viljellään muun muassa viiniköynnöstä ja oliiveja.


title: Caravaca de la Cruz

text: Caravacan kuuluisuuksia ovat muun muassa jalkapalloilijat Miguel Ángel Ferrer Martínez ja José Manuel Martínez Toral (s. 1960), taidemaalari Rafael Tegeo (1798–1856) ja kirjailija Luis Leante (s. 1963).


title: Adjat

text: Adjat (myös "adžat") ovat eweille sukua oleva etninen ryhmä Beninin ja Togon eteläosassa. He ovat alun perin joruboja, jotka muuttivat Nigeriasta nykyisen Togon alueelle Tadoon (Adja-Tadoon). Sittemmin adjat muuttivat takaisin itään, jossa he perustivat Ardran (Alladan) kuningaskunnan. Siitä saivat alkunsa Dahomey ja Hogbonou.


title: Adjat

text: Adjojen pääelinkeino on maanviljely. Heitä lienee yli puoli miljoonaa henkeä.


title: Søren Skou

text: Søren Skou (s. 20. elokuuta 1964 Aalborg) on tanskalainen yritysjohtaja, joka on toiminut A. P. Møller-Mærskin toimitusjohtajana vuodesta 2016.


title: Søren Skou

text: Skou valmistui Aalborgin katedraalikoulun lukiosta vuonna 1983 ja aloitti tämän jälkeen Maersk-konsernin palveluksessa harjoittelijana. Hänestä tuli Maersk Tankersin toimitusjohtaja vuonna 2001 ja konsernin johtoryhmän jäseneksi hänet nimitettiin vuonna 2006. Skou siirtyi Maersk Tankersilta toimitusjohtajaksi Maersk Linelle vuonna 2012. Heinäkuussa 2016 hän seurasi Nils Smedegaard Andersenia koko Maersk-konsernin toimitusjohtajana pitäen samalla paikkansa Maersk Linen toimitusjohtajana.


title: Søren Skou

text: Skou on valmistunut Kööpenhaminan kauppakorkeakoulusta ja suorittanut myöhemmin myös MBA-tutkinnon Sveitsin IMD-korkeakoulussa. Hän meni naimisiin Lene Buus Nielsenin kanssa 10. syyskuuta 1988 ja hänellä on kolme lasta.


title: Alissa Nikkinen

text: Alissa Claudia Nikkinen (ent. Mustavaara, s. 2. huhtikuuta 1993, es. Johanna Puhakka) on kuvitteellinen hahmo "Salatuissa elämissä", jossa hän on esiintynyt vuodesta 2015 lähtien.


title: Alissa Nikkinen

text: Alissa on Aki Nikkisen tytär, joka saapui Pihlajakadulle vuonna 2015. Alissan äiti on mainittu ainoastaan "Salattujen elämien" spin-off-sarjassa "Bikinejä ja timantteja", mutta hänen henkilöllisyyttään ei siitä huolimatta tiedetä. Alissalla on isäänsä viha-rakkaussuhde. He ovat keskenään hyvin samanlaisia persoonia.


title: Alissa Nikkinen

text: Alissan isovanhemmat ovat Salme Hämäläinen sekä Erik Ekholm. Isöisäänsä Alissa ei ole koskaan ehtinyt tavata, koska tämä kuoli vuonna 2001 luuydinsyöpään. Isoäitinsä kanssa Alissa oli aluksi läheinen, mutta kuultuaan tämän hyväksikäyttäneen Akia seksuaalisesti katkaisi Alissa välinsä Salmeen välittömästi eikä koskaan antanut tälle anteeksi. Salme kuoli sydänkohtaukseen vuonna 2018.


title: Alissa Nikkinen

text: Alissalla on myös yksi setä Markus Ekholm, joka on hänen isänsä velipuoli. Alissa ei ehtinyt tavata setäänsä koskaan, sillä Markus menehtyi vuonna 2002 huumeiden yliannostukseen.


title: Alissa Nikkinen

text: Saavuttuaan Pihlajakadulle Alissa asui lähinnä vain majatalo Amandan tiloissa, joko omassa huoneessaan tai isänsä vuokraaman huoneiston tiloissa. Keväällä 2018 hän päätti ostaa Pihlajakatu 23:sta asunnon B5 ja muutti sinne asumaan.


title: Alissa Nikkinen

text: Saavuttuaan Helsinkiin Alissa auttoi isäänsä tämän viinintuontifirmassa Vinottaressa. Myöhemmin kävi ilmi, että Aki oli perustanut veronkiertofirman Monetanumin tyttärensä nimissä. Alissa potki isänsä pihalle firmasta ja jatkoi yksin Vinottaren pyörittämistä. Monetanumin kautta Alissa omisti Vinottaren lisäksi myös osuuden Majatalo Amandasta. Amandan osuuden hän myi kuitenkin Sebastian Vuorelalle. Akin kieroilujen seurauksena Vinotar kuitenkin meni vararikkoon ja Alissa joutui luovuttamaan osuutensa takaisin Akille.


title: Alissa Nikkinen

text: Vuonna 2018 Alissa osti Lola Vinbergiltä osuuden strippiklubi Herukasta.


title: Alissa Nikkinen

text:
Alissa iski silmänsä Janne Haukkalaan saavuttuaan Pihlajakadulle. Alun perin hän teki sen ärsyttääkseen Iida Mustosta, josta Alissa ei pitänyt ollenkaan, koska tämä oli Alissalle velkaa. Myöhemmin he saivat välinsä korjattua. Alissa ja Janne puolestaan pysyivät ystävinä, vaikkakin pientä flirttiä kaksikon välillä oli myöhemminkin.
Alissan ensimmäinen seurustelusuhde Pihjalakadulla oli Jiri Viitamäen kanssa. Aluksi pariskunta piti suhteensa salassa, koska Jirin ex-tyttöystävä Eva Tamminen haikaili vielä Jirin perään. Alissan ja Jirin suhde kuitenkin syveni ja Jiri muutti lopulta Alissan luokse. Alissan ja Jirin suhde kuitenkin päättyi, kun Alissa jäi kiinni petettyään Jiriä Jannen kanssa. Alissa puolestaan ei pitänyt siitä että naapurin Monica Mustavaara odotti Jirin lasta.


title: Alissa Nikkinen

text:
Alissalla ja Jirillä oli pitkään nihkeät välit toisiinsa, mutta vuonna 2018 parin välit alkoivat lämmetä. He aloittivat seurustelusuhteen uudestaan. Sittemmin selvisi, että Alissa käytti Jiriä hyväkseen vain saadakseen itselleen osuuden Club Herukasta. Sittemmin Alissa ja Jiri erosivat taas.
Kevään 2017 päätösjaksossa Alissa meni naimisiin Alzheimerin tautia sairastavan varakkaan Gunnar Mustavaaran kanssa. Gunnarin piti alun perin mennä naimisiin Ulla Taalasmaan kanssa, mutta Alissa käytti hyväkseen Gunnarin muistisairautta ja yllätti pihalla odottavat häävieraat Gunnarin kanssa. Myöhemmin Gunnar tajusi Alissan haluavan vain hänen rahansa ja päätyi allekirjoittamaan avioeropaperit, minkä jälkeen Alissa kertoi tälle toivovansa Gunnarin kuolevan. Alissan lähdettyään pois paikalta hän sattui vilkaisemaan taakseen juuri, kun Gunnar kompastui ja kaatui raitiovaunun radalle. Raitiovaunu olisi ajanut hänen ylitseen, jos Alissa ei olisi pelastanut Gunnaria. Sittemmin hän vaihtoi itsellensä Mustavaara-sukunimen, vaihdettua sen taas takaisin Nikkiseksi. Alissan ja Gunnarin virallinen avioero astui voimaan tammikuussa 2018.


title: Alissa Nikkinen

text: Myöhemmin Gunnarin ja Alissan eron myötä Alissa joutui kodittomaksi, mutta muutti asumaan majatalo Amandaan sovittuaan välinsä isänsä kanssa. Kun Sergei Kuula murtautui parkkihallista löytyneeseen autoon, hän näki takapenkillä nukkuvan vielä tällöin kodittoman Alissan. Sergei ja Alissa rupesivat tekemään yhteisiä rikosbisneksiä, mutta olivat vähällä joutua poliisiratsiaan. Kun Sergein rikollisystävät saivat tietää tästä, Alissa ja Sergei saivat tappouhkauksen ja heillä vaadittiin suuria rahasummia. He juonivat muutamia esitettyjä kidnappauksia, joiden seurauksena he olisivat saaneet tarvittavan rahasumman Gunnarilta. Kidnappaukset kuitenkin epäonnistuivat ja Sergei päätti lopettaa yhteistyönsä Alissan kanssa. Alissa päätti pyytää Akia kidnappaamaan hänet ja he lähettivät Gunnarille videoviestejä, joista näkyi kuinka myöhemmin Akiksi paljastunut henkilö osoitti kärsivän Alissan päätä aseella. Gunnarin olisi täytynyt maksaa kiristäjille, eli Alissaalle ja Akille, miljoona euroa. Sergei sai tietää Nikkisten valekaappauksesta ja uhkasi kertoa siitä poliiseille, jos ei saisi puolta voitosta. Nikkiset suostuivat lopulta yhteistyöhön ja kolmikko teki yhteistyötä Alissan "kaappauksessa", kunnes Gunnarin tytär Camilla Mustavaara maksoi heille rahat. Kun Sergei lopulta sai osuutensa rahoista, Nikkiset päättivät kostaa hänelle. Sergei pidätettiin tekemistään rikoksista ja hän joutui vankilaan, mutta karkasi sieltä. Sergein pakoauto tuhoutui, ja pitkään hänen luultiinkin olevan kuollut. Kun selvisi hänen olevan elossa, paljastui, että hän on Alissan piinaaja.


title: Llallawavis

text: Llallawavis on sukupuuttoon kuollut hirmulintujen heimoon kuuluva lintusuku. Suvun ainoa laji on Llallawavis scagliai. Se eli plioseenillä noin 3,5 miljoonaa vuotta sitten nykyisessä Argentiinassa. "Llallawaviksen" fossiilit ovat täydellisimmät löydetyt hirmulinnun jäänteet.


title: Femme En Fourrure

text: Femme En Fourrure on suomalainen elektroduo. Sen jäsenet ovat Sandra Tervonen ja Juuso Malin. Oman tuotannon lisäksi he ovat tehneet musiikkia mm. Paperi T:lle ja Ronyalle.


title: Snellman-sali

text: Snellman-sali () on Kokkolassa osoitteessa Vingenkatu 18 sijaitseva konserttisali. Punatiilestä muurattu sali on valmistunut vuonna 1981 ja on osa tuolloin rakennettua Kokkolan kauppaoppilaitoksen kiinteistöä. Snellman-sali on Keski-Pohjanmaan kamariorkesterin kotisali.


title: Snellman-sali

text: Puupaneloitu Snellman-sali on perinteinen ”kenkälaatikon” mallinen eli suorakulmainen ja tasalattiainen sali, joka tarjoaa 577 numeroitua istumapaikkaa. Muussa osassa kiinteistöä toimii Kokkolan kauppaopisto, ja aiemmin tiloja käytti myös Centria-ammattikorkeakoulu. Snellman-salin vieressä on 150-paikkainen ravintolasali.


title: Snellman-sali

text: Salin avajaiskonsertin arvostelussaan maaliskuussa 1981 "Helsingin Sanomien" Seppo Heikinheimo kehui Mauri Parjon suunnittelemaa akustiikkaa ja arveli salin olevan soinniltaan ehkä Suomen siihen asti paras.


title: Edwin H. Colbert

text: Edwin Harris Colbert (28. syyskuuta 1905 Clarinda, Iowa, Yhdysvallat – 15. marraskuuta 2001 Flagstaff, Arizona, Yhdysvallat) oli yhdysvaltalainen paleontologi ja tietokirjailija, joka auttoi tekemään dinosauruksista suosittuja teoksellaan "The Dinosaur Book: The Ruling Reptiles and Their Relatives". Hän toimi 40 vuotta American Museum of Natural Historyn kuraattorina ja oli mukana muun muassa löytämässä Ghost Ranchista useita "Coelophysis"-dinosauruksen luurankoja ja "Lystrosaurus"-fossiileja Etelämantereelta.


title: Edwin H. Colbert

text: Edwin Colbert syntyi 1905 Clarindassa Iowassa. Colbertin perhe muutti myöhemmin Missourin Maryvilleen. Hän suoritti alemman korkeakoulututkinnon Nebraskan yliopistosta ja väitteli 1935 tohtoriksi Columbian yliopistosta.


title: Edwin H. Colbert

text: Colbert aloitti 40-vuotisen uransa American Museum of Natural Historyssä. Hän toimi museon selkärankaisten osaston kuraattorina. Kuraattorina Colbert teki paljon tieteellistä tutkimusta, valmisteli fosiilinäyttelyitä ja järjesti näyttelyitä.


title: Edwin H. Colbert

text: Colbert kirjoitti urallaan yli 20 kirjaa. Niistä ensimmäinen oli vuonna 1945 julkaistu "The Dinosaur Book: The Ruling Reptiles and Their Relatives". Se oli suosittu ja lisäsi yleistä kiinnostusta dinosauruksia kohtaan. Suosion ansiosta kirjasta otettiin uusia painoksia parinkymmenen vuoden ajan.


title: Edwin H. Colbert

text: Colbert johti vuonna 1947 New Mexicon Ghost Ranchin kaivauksia, joissa löydettiin toistakymmentä "Coelophysis"-dinosauruksen luurankoa. Vuonna 1969 Colbert oli mukana National Science Foundationin rahoittamalla Etelämantereen-tutkimusretkellä. Kaivauksissa löydettiin 220 miljoonaa vuotta vanha nisäkkäiden varhainen edeltäjä "Lystrosaurus". Löytö vahvisti mannerliikuntoteorian kannatusta, sillä "Lystrosaurus"-fossiileja oli aiemmin löydetty meren takaa Etelä-Afrikasta eikä eläin ollut hyvä uimari.


title: Edwin H. Colbert

text: Colbert jätti 1970 American Museum of Natural Historyn ja siirtyi Pohjois-Arizonan museon selkärankaispaleontologian kuraattoriksi. Uransa loppuvaiheilla hän kirjoitti muun muassa teoksen "Colbert’s Evolution of the Vertebrates: A History of the Backboned Animals Through Time" (2001), joka on noussut evoluutiobiologian ja paleontologian klassiseksi oppikirjaksi.


title: The Burning (Urnin albumi)

text: The Burning on Urnin neljäs studioalbumi, joka julkaistiin 19. heinäkuuta 2017 levymerkillä Iron Bonehead Productions. Albumi on yhtyeen ensimmäinen sitten vuoden 2008 albumin "Soul Destroyers".


title: The Burning (Urnin albumi)

text: Albumi sai hyvän vastaanoton. Angry Metal Guyn arvioija antoi albumille arvosanan 3/5. Hän piti albumia hyvänä, monipuolisena ja nautittavana comeback-albumina, mutta sanoi kokonaisuuden olevan liian keskipaahtoinen ilman yhtäkään murskaavaa ja aggressiivista kappaletta, ja kliseisen intron hän olisi jättänyt kokonaan pois levyltä. Niin ikään Kaaoszinen Santtu Kaskela piti introa omituisena sekä albumia vaikeana ensikuunneltavana, mutta antoi albumille arvosanan 9/10 ja yhtyeen oman jutun toimivan hyvin vaikutteineen päivineen. Metalliluolan Markus Salmela totesi albumin sisältävän hyvien sovitusten lisäksi myös hienoisia suvantovaiheita, ja sanoi albumin aukeavan luultavasti vasta useamman kuuntelukerran myötä. Hän kuvaili albumia kokonaisuudessaan hyväksi, vaikka sanoikin varsinaisen aggressiivisen tuhovoiman jäävän olemattomaksi.


title: Eddie Larsson

text: Eddie Per Axel Larsson (s. 15. helmikuuta 1991 Mariestad, Ruotsi) on ruotsalainen jääkiekkopuolustaja, joka pelaa SHL-joukkue Linköping HC:ssä.


title: Eddie Larsson

text: Larsson on Mariestad BoIS HC:n kasvatti. Hän oli kauden 2006–2007 päätteeksi nostamassa seuran J18-joukkuetta I-divisioonasta J18 Elitiin. Kaudeksi 2007–2008 Larsson siirtyi Linköping HC:n junioreihin. Kaudeksi 2009–2010 hän siirtyi MODO Hockeyn J20-junioreihin. Larsson jakoi tehoilla 9+18=27 joukkueen sisäisen pistepörssin toisen sijan Sondre Oldenin kanssa edellään vain Daniel Magnusson. Hän sijoittui koko J20 SuperElitin puolustajien pistepörssissä seitsemänneksi. Larsson debytoi samalla kaudella myös MODO:n Elitserien-joukkueessa, jossa hän pelasi 19 runkosarjaottelua tehden yhden maalin. Larsson teki Elitserien-debyyttinsä kauden kolmannella kierroksella 28. syyskuuta 2009 vieraissa HV71:tä vastaan. Ensimmäisen Elitserien-maalinsa hän teki 15. lokakuuta 2009 vieraissa Luleå HF:ää vastaan. Larsson pelasi kauden aikana miesten pelejä myös viiden ottelun verran lainalla sarjatasoa alempana HockeyAllsvenskan-joukkue IF Sundsvall Hockeyssa.


title: Eddie Larsson

text: Huhtikuussa 2010 Larsson teki Elitserien-sopimuksen MODO:n kanssa. Lokakuussa seura lainasi hänet Allsvenskanin VIK Västerås HK:hon paikkaamaan loukkaantumisia. Larsson pelasi siellä kolme ottelua, jonka jälkeen MODO lainasi hänet edelliseltä kaudelta tutun IF Sundsvall Hockeyn paitaan. Larsson pelasi siellä suurimman osan runkosarjastaan tehden 29 ottelussa tehot 1+4=5. Hän palasi kevätkaudella MODO:on, jonka J20-junioreita Larsson pääasiassa edusti. Hän pelasi kauden aikana kuusi Elitserien-ottelua ilman tehopisteitä.


title: Eddie Larsson

text: Kauden 2011–2012 kynnyksellä Larsson siirtyi Allsvenskan-joukkue Bofors IK:hon. Hän loukkaantui kuitenkin jo ensimmäissä ottelussaan ja oli sivussa aina runkosarjan lopulle. Larsson pelasi runkosarjan aikana lopulta vain 14 ottelua. Hän eteni BIK:n kanssa aina Kvalserieniin saakka, mutta joukkue jäi kuitenkin ilman sarjanousua. Maaliskuussa 2012 Larsson teki BIK:n kanssa kaksivuotisen jatkosopimuksen.


title: Eddie Larsson

text: Kaudeksi 2013–2014 Larsson siirtyi kaksivuotisella sopimuksella pelaamaan SHL:ää (ent. Elitserien) Växjö Lakers HC:n riveihin. Hänen ensimmäinen kokonainen pääsarjakautensa toi 42 runkosarja- ja kymmenssä playoff-ottelussa tehot 1+5=6. Kauden 2014–2015 päätteeksi Larsson voitti Ruotsin-mestaruuden. Hän pelasi kauden aikana myös kaksi ottelua lainalla BIK Karlskogassa (ent. Bofors IK) joulukuussa 2014. Tammikuussa 2015 Larsson teki vuoden mittaisen jatkosopimuksen Lakersin kanssa.


title: Eddie Larsson

text: Larsson siirtyi kaudeksi 2016–2017 kaksivuotisella sopimuksella hänen juniorivuosiltaan tutun Linköping HC:n paitaan. Hän teki SHL:n yhden kauden piste-ennätyksensä tehoilla 2+12=14. Syyskuussa 2017 Larsson teki joukkueen kanssa kaksivuotisen jatkosopimuksen kevääseen 2020 saakka.


title: Eddie Larsson

text: Larsson pelasi alle 19-vuotiaiden World Junior A Challengessa vuonna 2010. Yhteensä hän on pelannut 11 nuorten ja viisi poikien maaottelua. Ruotsin A-maajoukkueessa Larsson on pelannut kolme ottelua ilman tehopisteitä. Hän teki A-maajoukkuedebyyttinsä 3. huhtikuuta 2017 Budapestissä Unkaria vastaan.


title: Eddie Larsson

text: Elite Prospects -sivuston mukaan Larsson on älykäs kahden suunnan puolustaja, jolla on hyvä pelikäsitys. Larsson on vahvimmillaan omassa päässä, mutta hän väläyttelee ajoittain myös hyökkäyspään taitojaan. Larsson on myös taitava syöttäjä ja hän avaa peliä hyvin, mikä tekee Larssonista myös hyvän ylivoimapelaajan. Larssonin tulisi kuitenkin ajoittain pelata fyysisemmin ja päättäväisemmin.


title: Rafael Gratš

text: Rafael Davidovitš Gratš (, 6. elokuuta 1932 Kirovin alue, Venäjän SFNT – 28. heinäkuuta 1982) oli neuvostoliittolainen pikaluistelija ja olympiamitalisti.


title: Rafael Gratš

text: Gratš voitti 500 metrillä olympiahopeaa Cortina d’Ampezzossa 1956 ja olympiapronssia Squaw Valleyssa 1960. Innsbruckin talviolympialaisissa 1964 hän sijoittui samalla matkalla kymmenenneksi.


title: Armenian kansalliskirjasto

text: Armenian kansalliskirjasto (, , lyh. NLA) on Armenian pääkaupunki Jerevanissa toimiva maansa kansalliskirjasto.


title: Armenian kansalliskirjasto

text: NLA:lla on maailman suurin armeniankielisen kirjallisuuden kokoelma, joka alkaa ajallisesti maailman ensimmäisestä armeniankielisestä painetusta Urbatagirq-kirjasta (1512, Venetsia), ensimmäisestä armeniankielisestä sanomalehdestä ("Azdarar", 1794, Madras) ja ensimmäisestä painetusta kartasta tällä kielellä (1695, Amsterdam). Armenian kansalliskirjaston kokoelmissa oli noin 6,6 miljoonaa nimikettä (vuoden 2015 alussa yli 6,3 rekisteröityä nimikettä).


title: Armenian kansalliskirjasto

text: NLA tulkitsee toimintansa saaneen alkunsa vuonna 1832, jolloin Jerevanin miesten kymnaasiin perustettiin kirjasto. Tämän kirjaston 18 000 teoksen kokoelma muodosti Armenian kansalliskirjaston perustan. Arkkitehti Alexander Tamanjanin suunnittelema kirjaston päärakennus on vuodelta 1939.


title: Đồng Khánh

text: Đồng Khánh oli Vietnamin Nguyễn-dynastian yhdeksäs keisari. Hän toimi maan keisarina vuosina 1885–1889. Hän oli edellisen keisarin Hàm Nghin vanhempi veli, keisari Thiệu Trịn pojanpoika ja keisari Tự Đứcin ottolapsi. Đồng Khánh astui keisarinvirkaan vuonna 1885 hänen veljensä Hàm Nghin kapinoitua Ranskan siirtomaavaltaa vastaan, tämä joutui näin ranskalaisten epäsuosioon ja Hàm Nghi syrjäytettiin. Đồng Khánh pyrki luomaan hyvät välit ranskalaisiin ja pyrki luomaan Vietnamista hallitsevan protektoraatin Ranskan siirtomaissa. Suuri osa kansasta ei kuitenkaan hyväksynyt ranskalaisvaltaa ja Đồng Khánh pyrki edistämään maiden välistä yhteistyötä. Hänen yhteistyönsä ranskalaisten kanssa ei ollut suosittua, mutta muita vaihtoehtoja hänellä ei olisi ollut.


title: Đồng Khánh

text: Đồng Khánh sairastui vakavasti oltuaan kolme vuotta keisarina, hän kuoli vuonna 1889 24-vuotiaana. Ranskalaiset eivät hyväksyneet Đồng Khánhin jälkeläistä keisariksi, ja hänen jälkeensä keisariksi kohosi Thành Thái.


title: Yvonne Englich

text: Yvonne Englich (o.s. Hees, 5. joulukuuta 1979 – 8. tammikuuta 2018) oli saksalainen painija.


title: Yvonne Englich

text: 51–67 kilogramman painoluokissa kilpaillut Englich saavutti yhden aikuisten arvokisamitalin, EM-pronssin Dortmundissa 2011, ja kilpaili useissa muissa MM- ja EM-kilpailuissa. Hän saavutti myös nuorisoikäluokkien arvokisamitaleja.


title: Yvonne Englich

text: Englich avioitui painin olympiamitalisti Mirko Englichin kanssa, ja pari sai kaksi lasta. Englich sairastui syöpään ja kuoli 38-vuotiaana 8. tammikuuta 2018.


title: Kuningas Fahdin kansalliskirjasto

text: Kuningas Fahdin kansalliskirjasto () on Saudi-Arabian pääkaupungissa Riadissa toimiva, kuningas Fahdin mukaan nimetty kansalliskirjasto.


title: Kuningas Fahdin kansalliskirjasto

text: Kansalliskirjaston aiemman päärakennuksen ympärille rakennettu ja sille modernin arkkitehtonisen ilmeen antava laajennusosa valmistui vuonna 2013.


title: Turvapaikanhaku Suomessa

text: Suomesta turvapaikkaa voi hakea vain Suomen valtion alueella. Turvapaikkahakemusta ei voi tehdä Suomen ulkomailla olevassa edustustossa tai ottamalla ulkomailta kirjeitse tai sähköpostitse yhteyttä Suomeen. Irakilaiset ovat Suomen suurin turvapaikanhakijaryhmä.


title: Turvapaikanhaku Suomessa

text: Suomessa turvapaikanhakijoiden vastaanottoa säätelee Laki kansainvälistä suojelua hakevan vastaanotosta eli vastaanottolaki. Turvapaikkahakemuksia käsittelee Maahanmuuttovirasto. Hakemuksen käsittelyaikana hakija oleskelee vastaanottokeskuksessa siinä maassa, jossa hakee turvapaikkaa.


title: Turvapaikanhaku Suomessa

text: Vuonna 2014 turvapaikkahakemuksen käsittely Suomessa kesti keskimäärin 170 päivää. Suuri osa turvapaikkahakemuksista hylätään, mutta usein myönnetään oleskelulupa toissijaisen suojelun, humanitaarisen suojelun ja yksilöllisen inhimillisen syyn perusteella. Vuonna 2014 Suomesta haki turvapaikkaa 3 651 henkilöä. Turvapaikkapäätöksistä myönteisiä oli 1 346. Vuonna 2016 Suomesta haki turvapaikkaa noin 5 100 henkeä, ja myönteisen päätöksen sai 27 prosenttia.


title: Turvapaikanhaku Suomessa

text: Vuonna 2015 Suomeen tuli yli 30 000 turvapaikanhakijaa. Ennen sitä hakijamäärä oli vuosittain noin 3 000–4 000.


title: Turvapaikanhaku Suomessa

text: Elokuussa 2017 Suomessa oli noin 10 000 kielteisen turvapaikkapäätöksen saanutta turvapaikanhakijaa. Sisäministeriön kansaliapäällikkö Päivi Nerg on todennut, että he ovat mahdollinen turvallisuusuhka. Hän katsoo, että ryhmässä voi olla ihmisiä jotka tulevat helposti kiinnostuneiksi Isil-propagandasta tai terrorismiryhmien toiminnasta.


title: Turvapaikanhaku Suomessa

text: Vuoden 2017 alustavien tilastojen mukaan Suomesta haki turvapaikkaa noin 5 100 henkeä. Kielteisiä päätöksistä oli 43 prosenttia, myönteisiä 40, tutkimatta jätettyjä 11 ja rauenneita kuusi prosenttia.


title: Turvapaikanhaku Suomessa

text: Vuonna 2018 turvapaikkaa haki Suomesta 4 548 henkilöä. Hakemuksista lähes puolet oli uusintahakemuksia. Ensimmäisen turvapaikkahakemuksensa jätti vuonna 2018 2 409 maahantulijaa.


title: Turvapaikanhaku Suomessa

text: Turvapaikanhakijalle voidaan maksaa vastaanottorahaa perustoimeentulon turvaamiseksi. Saatuaan oleskeluluvan turvapaikahakijasta tulee kunnan asukas, jolloin hänestä tulee oikeutettu kunnan tarjoamaan perusturvaan.


title: Turvapaikanhaku Suomessa

text: Lähes joka toisen Suomeen tulevan turvapaikanhakijan henkilöllisyys jää vahvistamatta. Henkilöllisyys jää tavallisesti selvittämättä passin puutteen vuoksi. Joskus turvapaikanhakijoilla ei ole passia lainkaan, mutta he myös piilottavat ja tuhoavat niitä tahallaan henkilöllisyytensä salaamiseksi.


title: Turvapaikanhaku Suomessa

text: Suomi pitää kaikkia EU-maita turvallisina ja EU-kansalaisten turvapaikkahakemuksia ilmeisen perusteettomina. EU-lainsäädäntö turvaa kuitenkin EU-kansalaisten oikeuden vapaaseen liikkuvuuteen EU:n alueella ja rajoittaa mahdollisuutta EU-kansalaisten maasta poistamiseen. Ulkomaalaislain mukaan EU-kansalaiselle pitää antaa 30 päivää aikaa poistua maasta kielteisen päätöksen jälkeen.


title: Mirko Englich

text: Mirko Englich (s. 28. elokuuta 1978 Witten, Saksa) on saksalainen kreikkalais-roomalaisen tyylin painija. Hän voitti kaksi hopeamitalia painin Euroopan-mestaruuskilpailuissa vuosina 2003 ja 2008. Kesäolympialaisissa 2008 Englich voitti hopeamitalin. Hän voitti välierässä Yhdysvaltain Adam Wheelerin ja kohtasi finaalissa Venäjän Aslanbek Huštovin.


title: Mirko Englich

text: Englich oli naimisissa painin Saksan mestarin Yvonne Englichin kanssa ja heillä on kaksi lasta. Yvonne Englich kuoli tammikuussa 2018 pitkällisen syöpätaistelun jälkeen 38-vuotiaana.


title: Ramadin toinen taistelu

text: Ramadin toinen taistelu oli yhteenotto Yhdysvaltojen, Irakin armeijan ja islamilaisten kapinallisten välillä Ramadin kaupungissa 10. kesäkuuta – 15. marraskuuta 2006. Amerikkalaiset ja irakilaiset etenivät kaupunkiin vastauksena Anbarin maakunnan heikenneeseen turvallisuustilanteeseen. Ramadista oli kehkeytynyt irakilaisten vastarintaliikkeiden kekskus ja siellä perustettiin muun muassa Irakin islamilainen valtio, jota vastaan paikalliset heimot liittoutuivat amerikkalaisten kanssa taistelun loppupuolella.


title: Ramadin toinen taistelu

text: Ramadin kaupunki sijaitsee Anbarin maakunnassa Irakin niin sanotun sunnikolmion alueella, eli sen asukkaiden valtaosa on esimerkiksi maan eteläosien šiialaisesta väestöstä poiketen sunnalaisia. Alue oli tärkeää Saddam Husseinin kannatusaluetta ja Yhdysvaltojen miehitettyä Irakin Irakin sodan jälkeen Ramadista tuli yksi amerikkalaisvastaisen liikkeen keskuksista. Amerikkalaisjoukkojen edetessä Fallujaan vuonna 2004 myös Ramadissa syttyi ankaria taisteluja. Amerikkalaiset voittivat taistelun, mutta kapinaliikettä ei kukistettu kokonaan.


title: Ramadin toinen taistelu

text: Irakilaiset islamistiryhmät perustivat Irakin islamilainen valtio-nimisen järjestön Ramadissa, jossa oli mukana muiden joukossa Irakin al-Qaida. Anbarin maakunnan turvallisuustilanne heikkeni ja kapinallisten vaikutusvalta Ramadissa kasvoi. Kesäkuussa 2006 amerikkalaiset päättivät palauttaa järjestyksen Ramadiin voimakeinoin. Fallujan taistelujen aikana paikallisille oli koitunut suurta tuhoa, jolta pyrittiin välttymään Ramadissa huolellisen suunnittelun avulla. Operaatioon osallistui 5 500 amerikkalaissotilasta ja 2 000 Irakin armeijan sotilasta.


title: Ramadin toinen taistelu

text: Amerikkalaiset ja irakilaiset joukot piirittivät Ramadin 10. kesäkuuta. Kaupungin asukkaita kehotettiin lähtemään taistelujen tieltä kovaäänisillä ja samaan aikaan kohteisiin kaupungissa tehtiin ilma-iskuja. Joukot aloittivat etenemisen kaupunkiin 18. kesäkuuta ja ne katkaisivat kaupunkiin tulevat kaksi liikenneväylää etelästä. Samaan aikaan Yhdysvaltain merijalkaväki valtasi kaupungin keskustan länsiosat ja sen halki kulkevan joen ylittävät kaksi siltaa. Näiden valtausten jälkeen joukot alkoivat vallata kaupungin itäosia Lockheed AC-130 -lentokoneiden tukemana. Kaupungin itäosissa katutaistelut kapinallisten kanssa alkoivat kiihtyä ja 24. heinäkuuta ne tekivät suuren vastahyökkäyksen. Kapinalliset kärsivät suuria tappioita, mutta heidän onnistui silti edetä kohti merijalkaväen linnoittamaa Ramadin hallinnollista rakennusta. Amerikkalaiset puolustivat kuitenkin rakennusta onnistuneesti esimerkiksi purkamalla sitä ympäröivät rakennukset. Heinäkuun puolella amerikkalaiset valtasivat myös Ramadin keskussairaalan, jota kapinalliset olivat käyttäneet tukikohtanaan.


title: Ramadin toinen taistelu

text: 21. elokuuta kapinalliset surmasivat šeikki Abu Ali Jassimin, joka oli kehottanut heimonsa jäseniä liittymään Irakin poliisiin ja taistelemaan kapinallisia vastaan. Teko suututti heimot, jotka muodostivat amerikkalisten tuella syyskuussa 2006 Anbar Awakening -nimisen kapinallisten vastaisen liiton. Heimotaistelijat alkoivat tehdä iskuja al-Qaidan joukkoja vastaan ja lokakuuhun mennessä liittoon olivat liittyneet useammat Ramadin alueen heimot. Tarkka-ampujat ja autopommi-iskut olivat kuitenkin edelleen Ramadissa olleiden amerikkalaisjoukkojen arkipäivää. 29. syyskuuta Navy SEAL Michael A. Monsoor sai surmansa hänen heittäydyttyään kranaatin päälle tovereitaan suojellakseen. Monsoor sai surmansa ja hänet palkittiin Medal of Honor -mitallilla. 21. lokakuuta kapinalliset käyttivät ensimmäistä kertaa klooripommia autopommissa, joka haavoitti kolmea poliisia ja siviilejä. Marraskuun puolivälissä amerikkalaisten ilmaisku tappoi puolestaan yli 30 siviiliä, joista monet olivat naisia ja lapsia.


title: Ramadin toinen taistelu

text: Ramadin toinen taistelu päättyi virallisesti 15. marraskuuta. 75 amerikkalaissotilasta oli saanut surmansa ja 200 oli haavoittunut. Irakin armeijan tappioita ei tunneta ja kapinallisten tappioiksi arvioitiin noin 750 kaatunutta. Marraskuussa amerikkalaisten hallussa oli noin 70 % Ramadista ja kokonaan kaupunki vallattiin vasta kesäkuussa 2007.


title: Sadr Cityn taistelu

text: Sadr Cityn taistelu oli Irakin sodan aikana 26. maaliskuuta – 11. toukokuuta 2008 käyty yhteenotto Irakin armeijan, Yhdysvaltojen ja Muqtada al-Sadrin johtaman Jaysh al-Mahdin eli Mahdin armeijan välillä Bagdadin Sadr Cityssä. Taistelut kuuluivat Irakin sodan kiivaimpiin ja ne päättyivät tulitaukosopimukseen 11. toukokuuta 2008.


title: Sadr Cityn taistelu

text: Sadr City on yksi Irakin pääkaupunki Bagdadin hallinnollisista alueista. Se rakennettiin vuonna 1959 kaupungin asuntopulan takia ja siitä muodostui pääasiassa šiialaisten asuttama alue. Sen asukasluku oli noin miljoona ja sen asukkaiden huomattava ongelma oli köyhyys. Yhdysvaltojen miehitettyä Irakin Irakin sodan jälkeen alueella toimi useita aseellisia ryhmiä, joista yski voimakkaimmista oli Muqtada al-Sadrin johtama Jaysh al-Mahdi eli Mahdin armeija. Sadrin kannattajat tunnettiin myös sadristeina. Mahdin armeija ei ollut ainut šiialainen aseellinen liike, vaan esimerkiksi Irakin pääministeriNuri al-Malikin Islamilainen Da’wa-puolueella ja SCIRI-puolueella oli omia asejoukkojaan. Eri ryhmittymät kilpailivat keskenään ja valtataisteluun sekaantui myös Yhdysvallat.


title: Sadr Cityn taistelu

text: Amerikkalaiset vaativat toimia Jaysh al-Mahdia vastaan viitaten järjestön Iranista saamaan apuun. Malikin kannalta tilanne oli kuitenkin monimutkaisempi. Hänen valintansa oli ollut vähintään osittain Muqtada al-Sadrin kannattajien ansiota ja maan suurimmalla šiialaisella puolueella oli samaan tapaan yhteyksiä Iraniin. Amerikkalainen painostus lisääntyi 25. maaliskuuta 2008, kun Sadr Cityn alueelta laukaistiin kaksitoista rakettia Bagdadin niin sanotulle vihreälle vyöhykkeelle. Iskut olivat vastaus Malikin operaatioille sadristeja vastaan Basrassa ja iskujen jälkeen Maliki suostui viimein irakilaisten ja amerikkalaisten joukkojen yhteiseen operaatioon Sadr Cityssä.


title: Sadr Cityn taistelu

text: Sadr Cityn taistelun osallistuivat Irakin armeijan 11. divisioona ja osia Yhdysvaltojen 4. jalkaväkidivisioonasta, jotka etenivät alueelle 26. maaliskuuta. Amerikkalaissotilaita oli noin 2 000 ja irakilaisia 5 000. Mahdin armeijaan kuului noin 2 000–4 000 taistelijaa. Amerikkalaisia johti eversti John Hort ja yksi heidän tavoitteistaan oli rakentaa betonieste Sadr Cityn eteläosaan, jotta kapinalliset saatettiin rajata alueelle, josta heidän rakettinsa eivät yltäisi Bagdadin vihreälle vyöhykkeelle. Amerikkalaisten onnistui vain kuukauden sisällä rakentaa useamman kilometrin pituinen betonimuurin.


title: Sadr Cityn taistelu

text: Sadr Cityn taistelut osoittautuivat pian Irakin sodan ankarimpiin. Raskaimmat taistelut käytiin 28. huhtikuuta. Huono sää esti amerikkalaisten ilmatuen ja paikalliset kapinalliset hyökkäsivät pitkin al-Qudsin katua. Mahdin armeijan jäsenet olivat aseistautuneet raskaasti esimerkiksi tarkkuuskiväärein ja RPG-29-singoin. Taistelijoiden tarkoitus oli estää amerikkalaisen betoniesteen rakennus, jossa he kuitenkin lopulta epäonnistuivat. Amerikkalaiset käyttivät Sadr Cityn taistelujen aikana ensimmäistä kertaa miehittämättömiä suoraan taistelukentän komentajan alaisuudessa. Lennokeilla amerikkalaiset saattoivat valvoa taistelualuetta ja tehdä iskuja esimerkiksi vihollisen raketinheittimiä ja kranaatinheittimiä vastaan. Maliki ja sadristit päätyivät lopulta tekemään tulitaukosopimuksen 11. toukokuuta 2008.


title: Sadr Cityn taistelu

text: Irakin armeijan taistelujen aikana kärsimiä tappioita ei tunneta. Amerikkalaiset menettivät kuusi miestä kaatuneina. Mahdin armeija menetti kaatuneina 700–1 000 taistelijaa. Taistelu oli Irakin armeijan voitto, mutta se sai toisaalta Malikin näyttämään koalition sätkynukelta. Taistelut nähtiin myös luonteeltaan lähinnä poliittisina, sillä SCIRI-puolueen taistelijat olivat saaneet huomattavasti vaikutusvaltaa Irakin armeijassa. Muqtada al-Sadr pakeni Iraniin, mutta kehotti silti kannattajiaan pitäytymään tulitaukosopimuksessa, jonka rikkoutuminen olisi saattanut ajaa Irakin suurempaan kaooksen.


title: Archimede-luokka (sukellusvene)

text: Archimede-luokka oli Italian kuninkaallisen laivaston neljän vuosina 1930-1934 valmistetun sukellusveneen muodostama alusluokka, jonka alukset palvelivat toisessa maailmansodassa.


title: Archimede-luokka (sukellusvene)

text: Cavallinin osittain kaksoisrunkoisten alusten rakennustyöt aloitettiin vuonna 1931 ja ne valmistuivat 1934-1935. Alukset olivat suurennettuja versioita avomerikelpoisista Settembrini-luokan aluksista, millä pyrittiin saavuttamaan suurempi toimintamatka ja suurempi torpedomäärä. Alusten suunniteltu toimintamatka pinta-ajossa kahdeksan solmun nopeudella oli 10 500 merimailia ja sukelluksissa kolmen solmun nopeudella 105 merimailia. Torpedoita oli tarkoitus olla aluksella kuusitoista aiemman kahdentoista sijaan.


title: Archimede-luokka (sukellusvene)

text: Aluksista "Archimede" ja " Torricelli" luovutettiin salaa Espanjan tasavaltalaisille, jotka liittivät ne laivastoonsa nimillä "General Sanjurjo" ja "General Mola".


title: Vartija (täsmennyssivu)

text: Vartija tarkoittaa esimerkiksi seuraavia:


title: Teknologinen työttömyys

text: Teknologinen työttömyys tarkoittaa työttömyyttä, joka aiheutuu teknologian korvatessa ihmistyötä. Ilmiö vaikuttaa sekä yksittäisten työpaikkojen että koko yhteiskunnan tasolla. Sen vaikutus yhteiskuntaan on kiistanalainen aihe. Perinteisen taloustieteen edustajat väittävät, että kokonaisuutta tarkastellen koneen korvaama ihminen voi aina siirtyä jonkin muun tekemättömän työn pariin, tai tehdä töitä tuon koneen huollon, ylläpidon ja kehittämisen parissa. Teknologian oletetaan siis luovan työpaikkoja viemiensä tilalle. Kritiikki puolestaan liittyy muun muassa ajatukseen siitä, että teknologian tarkoitus on vapauttaa ihminen työstä eikä vain palvella taloudellisen edun tavoittelua; sen ei nimenomaan tulekaan synnyttää työpaikkoja, vaan hävittää niitä.


title: Teknologinen työttömyys

text: Työpaikkojen häviäminen positiivisena asiana ei sovi totuttuun talouden paradigmaan, jossa ihmisten on voitava tehdä töitä ansaitakseen palkkansa, jotta he voivat toimia kuluttajina ylläpitäen rahan kiertoa, ja siten pitää talouden pyörimässä. Työn hävittäminen kuitenkin täyttää tuottavuusmallin mukaisen tehokkuuden määritelmän, koska työ on panos.


title: Teknologinen työttömyys

text: Tulevaisuudessa teknologisen kehityksen esimerkiksi tietotekniikan, automaation, robotiikan, robottiautojen, 3D-tulostamisen ja ohjelmistokehityksen ennustetaan vievän paljon lisää työpaikkoja erityisesti tehtaista ja muista työläisaloilta, mutta myös korkeammin koulutetuilta toimistotyöpaikkojen aloilta, kuten pankeista, vakuutusyhtiöistä, kirjanpidosta ja tilintarkastuksesta.


title: Teknologinen työttömyys

text: Oxfordin ja Yalen yliopistojen vuonna 2017 toteuttamassa kyselyssä 352 maailman johtavaa tekoälytutkijaa ennusti, että vuonna 2060 on todennäköistä, että koneet pystyvät silloin suoriutumaan kaikista tehtävistä ihmistä paremmin.


title: Teknologinen työttömyys

text: Yhdysvalloissa vain 0,5 prosenttia työvoimasta työskentelee uusilla aloilla jotka ovat syntyneet vuonna 2000 tai sen jälkeen.


title: Teknologinen työttömyys

text: Automaatiolle alttiuteen ei niinkään vaikuta se onko työ manuaalista vai valkokaulustyötä, vaan onko se rutiininomaista. Taloustieteilijät ovat huolissaan työn polarisaatiosta, jossa vaativuudeltaan ja palkkaukseltaan keskitasoinen työ kuten tehdastyö katoaa ja matalan vaativuuden ja palkkauksen työ kasvaa kuten myös korkean vaativuuden ja palkkauksen työ. Tämä tarkoittaa sitä että olisi toisessa päässä siivoajia ja hampurilaisten kääntäjiä ja toisessa päässä arkkitehteja ja johtohenkilöstöä, eikä välimaata välissä.


title: Teknologinen työttömyys

text: Teollisuuden koneistuminen ja automaatio ovat siirtäneet työvoimaa teollisuudesta palvelualoille. Palvelut ovat työllistäneet ihmisiä viime vuosikymmeninä, koska palveluja on ollut hankalampi koneistaa. Esimerkkejä työpaikkojen häviämisestä myös palvelusektorilta on nähtävissä.


title: Teknologinen työttömyys

text: Automaattiset liikennevalot olivat varhaisia ihmistyövoiman korvaajia. Pankkiautomaatit ja nettipankki ovat syrjäyttäneet pankkivirkailijat, liikennepoliisien määrää on voitu vähentää nopeusvalvontakameroilla ja automaattikassat ja uudet maksutavat vähentävät kassatyöntekijöiden tarvetta. Yksityisen sektorin suurin komponentti on vähittäiskauppa, jossa verkkokauppa ja sen jatkuva kehittyminen on vähentänyt työvoiman kysyntää. Pankkipalveluiden lisäksi myös vakuutuspalvelut ovat siirtyneet suurelti Internetiin. Koulutuspalvelut ovat siirtymässä Internetiin oppimisympäristöinä joissa on videoluentoja ja tehtäviä.


title: Teknologinen työttömyys

text: Viranomaisasiat, lakiasiainpalvelut ja kirjanpitopalvelut saattavat muuttua yhä automatisoidummiksi sähköisen asioinnin ja sähköisten allekirjoitusten yleistymisten myötä. Kuljetuspalveluita ja virkamiesten luovuutta vaatimattomia tehtäviä esimerkiksi verohallinnossa saatetaan korvata keinoälyllä.


title: Teknologinen työttömyys

text: Kun teknologia on kehittynyt korkealle tasolle ja sen käyttöönottoa estävä tai hidastava tekijä on työntekijöiden matalat palkat, tällöin vähimmäispalkan korottaminen johtaa teknologiseen työttömyyteen, kun automaatioteknologian käyttöönotosta tulee kannattavaa. Tällaisessa tapauksessa vähimmäispalkan korottamisen intentio on auttaa työntekijää, mutta käykin niin että hän joutuu työttömäksi. Vähimmäispalkan nosto koskee vähittäiskauppaa ja palveluita, ja johtaa pankkiautomaattien, pikaruokaloiden tilausnäyttöjen ja kauppojen itsepalvelukassojen yleistymiseen


title: Teknologinen työttömyys

text: Vähimmäispalkan nostoa seuraava korvaaminen automaatiolla koskee erityisesti vanhoja, naisia ja mustia. Teknologian korvaama henkilö saattaa olla työllistämiskelvoton tai löytää entistä huonomman työpaikan.


title: Teknologinen työttömyys

text: Tekoälyä tutkivan professorin Sebastian Thrun mukaan yksikään toimistotyöpaikka ei ole automaatiolta turvassa.


title: Teknologinen työttömyys

text: PwC:n tutkimuksen mukaan Yhdysvalloissa alttius automaatioon on 38 prosenttia. Oxfordin yliopiston tutkimuksen mukaan Yhdysvalloissa alttius automaatiolle on 47 prosenttia. Automaatio iskee kaikkein voimakkaimmin kehittyvissä maissa. Kehittyvissä maissa alttius työpaikkojen automaatioon on 85 prosenttia.


title: Teknologinen työttömyys

text: CB Insightsin tutkimuksen mukaan Yhdysvalloissa on 10,5 miljoonaa työpaikkaa jotka ovat korkessa riskissä tulla älykkäiden robottien ja tekoälyn korvaamiksi.


title: Teknologinen työttömyys

text: McKinseyn tutkimuksen mukaan lähes kolmeneljäsosaa pikaruokaloiden ja ravintoloiden työntekijöistä korvautuu roboteilla. Vuonna 2017 McDonaldsin entinen toimitusjohtaja Ed Rensi kertoi, että työntekijöiden korvaaminen roboteilla etenee palvelualoilla ja lopulta käytetään robotteja. Robottien käyttöönottoon vaikuttaa työntekijöiden palkkojen lisäksi Rensin mukaan työn liikasääntely jota hän kuvailee hölynpölyksi.


title: Teknologinen työttömyys

text: Etelä-Koreassa vuonna 2017 poistettiin verovähennykset automaatioon investoivilta yrityksiltä. Mediassa politiikkaa kutsutaan maailman ensimmäiseksi robottiveroksi. Politiikan tarkoituksena on paikata ansiotuloverojen menetystä ja täyttää tulonsiirtoihin käytettävää verokirstua ennen massatyöttömyyttä. Etelä-Korean toimenpide on varoitusmerkki tulevasta ongelmasta. Toimenpide on tehty pääasiassa tarkastelemalla verotulojen kehitystä, johon työttömyyden odotetaan tekevän loven. Toimenpide myös hidastaa automaation käyttöönottoa.


title: Teknologinen työttömyys

text: Liikenteen automaatio itseajavilla autoilla on teknologisen työttömyyden aiheuttaja. Vuonna 2017 Yhdysvalloissa oli 3,5 miljoonaa rekkakuskia ja rekkakuskin ammatti oli monessa osavaltiossa yleisin ammatti. Laajemmin tarkasteltuna rekka-autoiluun liittyy 8,7 miljoonaa työpaikkaa, mikä tarkoittaa yhtä työpaikkaa 15 työntekijää kohden Yhdysvalloissa. Rekkakuskit ovat merkittäviä asiakkaita liikenneasemilla ja rekkakuskien palkkaus on keskiluokkainen. Liikenteen automaatiolla on merkittävät vaikutukset yhteiskuntaan rekkakuskien työllisyyden ja rekkakuskien kulutuksesta riippuvaisten liikenneasemien kautta.


title: Teknologinen työttömyys

text:
Forrester Researchin tutkimuksen mukaan 2016-2025 Yhdysvalloissa automaatio hävittää 22,7 miljoonaa työpaikkaa. Forresterin mukaan kustannusten pudottamispaine antaa yrityksille aihetta katsella robottien suuntaan. Yritykset pelkäävät uusien yritysten digitaalisten vaihtoehtojen nakertavan niiden perinteisiä arvoketjuja. Yritykset kääntyvät digitalisaation ja automaation puoleen kilpaillakseen paremmin.
McKinseyn tutkimuksen mukaan vuoteen 2030 mennessä automaatio voi hävittää 236 miljoonaa työpaikkaa Kiinassa.Elon Muskin mukaan automaatio/robotit työntävät ottamaan käyttöön perustulon. Muskin mukaan työpaikkojen menetykset tulevat olemaan niin vakavia, että valtion on otettava rooli kansalaisten toimeentulon varmistamisessa. Muskin mukaan perustulo on välttämätön. Perustuloa ovat esittäneet ratkaisuksi myös Facebookin Mark Zuckerberg ja miljardööri Richard Branson. Bill Gates on puhunut tulevaisuuden haasteista mainitsemalla työssä tarvittavien taitojen kohtaanto-ongelman. Joidenkin mukaan pitäisi perustaa uusi New Deal -tyyppinen ohjelma, jossa uudelleenkoulutettaisiin ihmiset talousmurroksesta selviämiseksi


title: Teknologinen työttömyys

text: Taloustieteilijä Joseph Stiglitz pitää perustuloa teknologisen työttömyyden ratkaisuna, mutta painottaa että perustulo ei ole kokonaisvaltainen ratkaisu teknologiseen työttömyyteen.


title: Teknologinen työttömyys

text: Yuval Noah Hararin mielestä on ongelmallista että perustulo on kansallinen ratkaisu. Hararin mukaan automaatiovallankumouksen myötä teknologisesta työttömyydestä kärsivät eniten matalamman tulotason maat, kuten Honduras tai Bangladesh. Hararin mukaan vain rikkailla mailla on varaa perustuloon, ja rikkaiden ja köyhien maiden ero tulee kasvamaan.


title: Teknologinen työttömyys

text: Perustulo ei ratkaise ihmisen elämän tarkoitukseen, sosiaaliseen statukseen ja omaan identiteetiin liittyviä ongelmia. Tähän asti työpaikat ja työ ovat tarjonneet ihmisille juuri näitä asioita.. Teknologinen työttömyys ja perustulon varassa eläminen saattavat aiheuttaa ihmisille eksistentiaalisen kriisin.


title: Laurentius-sali

text: Laurentius-sali on Lohjan Anttilan kaupunginosassa sijaitseva konserttisali. Vuonna 1983 valmistunut sali on osa Anttilan koulua, jonka ovat suunnitelleet arkkitehdit Arno Savela ja Pirjo Kantola. 500-paikkainen Laurentius-sali on Lohjan kaupunginorkesterin kotisali. Sen yhteydessä on satapaikkainen Sibelius-sali, jota käytetään myös Laurntius-salin konserttien väliaikatarjoiluun. Tilat on peruskorjattu vuosien 2016 ja 2017 aikana.


title: Basran taistelu (2008)

text: Basran taistelu oli maalis–toukokuussa 2008 käyty taistelu Irakin pääministeri Nuri al-Malikin johtaman Irakin hallinnon ja Basran kaupungissa vaikuttaneiden šiialaisten asejoukkojen välillä. Šiialaisjoukoista merkittävin oli Muqtada al-Sadrin johtama Jaysh al-Mahdi -järjestö. Odotettua kiivaampaan vastarintaan törmänneet irakilaiset päätyivät lopulta turvautumaan yhdysvaltojen johtaman liittouman tukeen, mikä mahdollisti kuitenkin operaation loppuun viemisen. Basran asejoukkoja ei kuitenkaan kukistettu kokonaan.


title: Basran taistelu (2008)

text: Basran kaupunki on Irakin eteläosassa. Se kuuluu Irakin suurimpiin, ja sen asukkaiden enemmistö on šiialaisia. Irakin sodan sytyttyä vuonna 2003 Basra oli yksi ensimmäisistä Irakin vastaisen koalition valtaamista irakilaiskaupungeista. Vastuu alueen miehityksestä annettiin brittijoukoille. Sodan jälkeen sadristit eli Muqtada al-Sadrin kannattajat saivat tukijoita etenkin kaupungin köyhemmistä kaupunginosista. Väkivaltaisuudet ja yhteenotot brittien ja sadristien Jaysh al-Mahdi -järjestön välillä yleistyivät vuoden 2004 jälkeen, eikä brittien onnistunut operaatioistaan huolimatta kukistaa paikallisia kapinallisia. Britit siirsivät tukikohtansa kaupungista muualle vuonna 2007. Kaikki brittijoukot olivat vetäytyneet kaupungista 3. syyskuuta, ja vastuu kaupungin turvallisuudesta luovutettiin joulukuussa Irakin armeijalle, jota johti Basrassa kenraaliluutnantti Mohan al-Freiji. Irakin pääministeri Nuri al-Maliki oli nimittänyt al-Freijiin virkaansa vuonna 2006, ja tämä oli sittemmin antanut harhaanjohtavia tietoja alueen turvallisuuskehityksestä. Brittien lähdettyä kaupunkia hallitsivat kuitenkin käytännössä šiialaiset asejoukot, jotka saivat tukea Iranilta.


title: Basran taistelu (2008)

text: Keskushallinnon otteen menettäminen yhdestä Irakin suurimmasta kaupungista ja öljyteollisuuden tärkeästä keskuksesta oli uhka pääministeri al-Malikin hallinnolle, jolla oli vuonna 2008 edessä Irakin aluevaalit. Malikia uhkasi myös muiden puolueiden epäluottamuslause, jonka mahdollisuudesta oli keskusteltu suljettujen ovien takana. Maliki pyrkikin osoittamaan kykynsä vahvana johtajana. Suunnitelmasta Bastran jälleenvaltaamiseksi keskusteltiin Yhdysvaltojen johtaman liittouman komentaja David Petraeuksen kanssa. Malikin turvallisuusneuvonantaja Mowaffak al-Rubaien kertoi Petraeukselle 21. maaliskuuta kahden Irakin prikaatin jo valmistautuneen operaatiota varten. Petraeus kehotti irakilaisia välttämään operaation kiirehtimistä, mutta ilmaisi silti liittouman tukevan irakilaisia. Maliki saapui Basraan 24. maaliskuuta tarkoituksenaan valvoa operaatiota henkilökohtaisesti.


title: Basran taistelu (2008)

text: Irakin turvallisuusjoukot aloittivat Irakissa nimellä Saulat al-Fursan tunnetun operaation aamulla 25. maaliskuuta. Enimmillään irakilaisjoukkoja oli kaupungissa noin 30 000. Taistelut alkoivat hieman sen jälkeen, kun joukot olivat edenneet sadristien tukialueelle Al-Tamiyahin kaupunginosaan. Taistelut kiihtyivät ja levisivät muihin kaupunginosiin vielä saman päivän aikana. Irakilaisjoukkojen kohtaama vastarinta oli odotettua paljon kiivaampaa, ja vastaperustetun 14. divisioonan suorituskyky oli alhainen. Amerikkalaiskomentajien kuullessa taistelujen puhkeamisesta irakilaisille kiirehdittiin tiedustelu- ja ilmatukea logistisen avun lisäksi. Basraan tuotiin myös irakilaisia vahvistuksia, mutta samaan aikaan noin tuhat sotilasta oli jättänyt rivinsä. Myös osa irakilaisista poliiseista ei suostunut taistelemaan. Tämä johtui niin joukkojen kokemattomuudesta, kuin sadristien soluttautumisestakin. Taistelut kaupungissa jatkuivat, mutta kumpikaan osapuoli ei päässyt niskan päälle.


title: Basran taistelu (2008)

text: Taistelujen rauhoittamiseksi Muqtada al-Sadr julisti tulitauon 20. maaliskuuta ja kutsui taistelijansa pois kaupungin kaduilta. Tulitaukoa seurasivat neuvottelut sadristien, Hadi al-Amirin johtaman Badr-organisaation ja Malikin Islamilainen Da'wa -puolueen edustaja Ali al-Adeebin välillä. Amiri ja Adeeb matkasivat Iraniin, jonne Sadr oli Malikin tietämättä paennut ja jossa Iranin Quds-joukkojen komentaja Qassem Suleimani välitti osapuolten välille sopimuksen. Sopimus näytti pitävän, ja 30. maaliskuuta taistelut vaikuttivat lakanneen kokonaan.


title: Basran taistelu (2008)

text: Taistelut alkoivat uudelleen huhtikuussa Irakin armeijan tuotua Basraan vahvistuksia. Anbarista saapuneen kokeneen 1. divisioonan joukot aloittivat järjestelmällisemmät puhdistusoperaatiot, ja mukana oli Yhdysvaltain merijalkaväen neuvonantajia. Operaatiot huhtikuun puolivälin jälkeen kohtasivat vain vähäistä vastarintaa, vaikkakin osa operaation osallistuneista joukoista kieltäytyi jälleen ilmeisesti Sadrin käskystä ottamasta osaa toimintaan. Kieltäytymisten johdosta erotettiin 500 poliisia ja 400 sotilasta. Irakin armeijan operaatiot Basrassa provosoivat myös sadristit tulittamaan niin sanottua vihreää vyöhykettä Bagdadista sadristien tukialueelta Sadr Citystä käsin, mikä johti amerikkalais-irakilaiseen operaation Sadr Cityssä. Operaatio Basrassa vietiin loppuun toukokuun puolella.


title: Basran taistelu (2008)

text: Basran taistelu oli ensimmäinen kerta, kun Irakin hallinto pyrki oikeasti puuttumaan šiialaisten asejoukkojen toimintaan. Operaation nihkeästä alusta huolimatta se saatettiin lopulta suorittaa loppuun liittouman tuella. Taistelu toi kuitenkin esiin Irakin armeijan puutteet ja sen riippuvaisuuden liittouman ilmatuesta ja kuljetusavusta. Jaysh al-Mahdi ja muut šiialaiset asejoukot kärsivät suuria tappioita, mutta niiden toiminta ei kuitenkaan loppunut.


title: Mono (joki)

text: Mono on joki Togossa ja Beninissä. Se saa alkunsa Togosta Sokodén kaupungin ja Beninin rajan väliltä ja virtaa kohti etelää, jossa se muodostaa maiden välisen rajan. Joki laskee Atlantin valtamereen laajan järvi- ja laguunialueen kautta. Sen pituus on 467 kilometriä ja valuma-alueen laajuus 25 000 neliökilometriä. Virtaus vaihtelee voimakkaasti. Se on suurimmillaan syksyllä ja kuivuu keväällä kokonaan.


title: Mono (joki)

text: Mono on alajuoksullaan liikennöintikelpoinen. Nangbetossa on vuonna 1987 valmistunut säännöstelypato ja vesivoimalaitos. Joen suisto julistettiin Unescon biosfäärialueeksi vuonna 2017.


title: Critics’ Choice Awards 2018

text: Critics’ Choice Awards 2018 oli järjestyksessään 23. Critics’ Choice Awards -palkintogaala, jossa kriitikot palkitsivat vuoden 2017 elokuvia ja televisiosarjoja. Gaala järjestettiin 11. tammikuuta 2018 Santa Monicassa, Kaliforniassa. Gaalan juonsi Olivia Munn.


title: Critics’ Choice Awards 2018

text: "The Shape of Water" sai eniten palkintoja ja ehdokkuuksia.


title: Kokaiini (täsmennyssivu)

text: Kokaiini voi tarkoittaa seuraavia:


title: Räjähdyshappo

text: Räjähdyshappo eli fulmiinihappo (HNCO) on epäorgaaninen happo ja syaanihapon isomeeri. Räjähdyshapon suolat ovat fulminaatteja.


title: Räjähdyshappo

text: Brittiläinen kemisti Edward Charles Howard löysi räjähdyshapon hopeasuolan sattumalta vuonna 1800. Justus von Liebig ja Friedrich Wöhler tutkivat 1820-luvulla fulminaatteja ja isosyaanihapon suoloja, mikä johti osaltaan isomerian keksimiseen. Itse räjähdyshappo eristettiin puhtaana vasta 1966.


title: Räjähdyshappo

text: Nimensä mukaisesti sekä räjähdyshappo että fulminaatit ovat erittäin epävakaita. Näistä ainoastaan hopeafulminaatti (AgCNO) ja elohopeafulminaatti kelpaavat kaupalliseen käyttöön. Hopeafulminaattia käytetään hyvin pieninä määrinä paukkukaramelleissa ja vastaavissa leluilotulitteissa, kun taas elohopeafulminaattia on käytetty paljon räjähdysnalleissa vakaampien räjähdysaineiden sytyttämiseen, sekä tuliaseissa.


title: Sortavalan seminaari

text: Sortavalan seminaari oli vuosina 1880–1944 Sortavalassa toiminut opettajainvalmistuslaitos, joka koulutti opettajia erityisesti Karjalaan. Se jatkoi Itä-Suomen seminaarina, josta opettajakoulutus siirtyi Joensuun korkeakouluun, sittemmin Joensuun yliopistoon. Nykyisin sen koulutusperinteitä jatkaa Itä-Suomen yliopisto. Sortavalan seminaari oli vaikutusalueensa sivistystyön keskus.


title: Sortavalan seminaari

text: Vuosien 1877–1878 valtiopäivillä säädyt päättivät perustaa suomenkielisen opettajaseminaarin Sortavalaan. Taustalla oli halu torjua Laatokan Karjalan venäläistäminen Raja-Karjalan kansakoululaitos oli vasta kehittymässä, ja seminaarin yhtenä tavoitteena olikin kouluttaa suomenkielisiä opettajia ortodoksiväestön tarpeisiin. Nähtiin myös tärkeäksi parantaa Pietarin suomalaisten koulutusmahdollisuuksia. Edellytykset seminaarin perustamiselle tarjosivat valtioneuvos Herman Hallonblad ja hänen puolisonsa Elisabeth o.s. Siitoinen. He lahjoittivat seminaarin sijoituspaikaksi Kymölän tilan, johon kuului Siitoisen kansakoulu peltoineen ja metsineen, ja alkupääomaksi 200 000 kultamarkkaa. Kaksoisseminaaria (erilliset osastot mies- ja naisopiskelijoille), jossa oli myös sisäoppilaitos kutsuttiin tuolloin Kymölän seminaariksi. Avajaisissa 20. lokakuuta 1880 oli läsnä mm. vihkiäispuheen pitänyt ylitarkastaja Uno Cygnaeus, joka oli voimakkaasti puolustanut kansankielisen oppilaitoksen perustamista, tosin Savonlinnaan


title: Sortavalan seminaari

text: Sortavalan seminaari vakiintui oppilaitoksen nimeksi vuodesta 1881 Karl Oskar Hynénin johtajakaudella. Ensimmäiseksi johtajaksi nimitettiin kokenut koulumies pastori FM Claes Molander ja johtajattareksi Augusta Emilia Bergman, joka oli valmistunut Jyväskylän seminaarista ja toiminut useita vuosia Viipurin kansakouluissa. Miesluokalla aloitti 27 ja naisluokalla 30 oppilasta.. Ensimmäisenä suomenkielen opettajana aloitti Jenny Ingman vuonna 1882, josta myöhemmin tuli Sortavalan diakonissalaitoksen johtaja. Harjoituskoulut opetusharjoittelua varten erikseen pojille ja tytöille aloittivat toimintansa syksyllä 1882. Seminaarin yhteyteen perustettiin v. 1883 lastenseimi ja lastentarha naisoppilaiden pätevöittämiseksi lastenhoidon opetukseen. Seimi toimi vuoteen 1893 ja tarha vuoteen 1900, jonka jälkeen niistä muodostettiin harjoituskoulujen kaksi alinta luokkaa. Seminaarin kirjasto alkoi kartuttaa kirjakokoelmaansa Jyväskylän seminaarilta saamansa arvokkaan lahjoituskokoelman pohjalta.


title: Sortavalan seminaari

text: Seminaarin laaja puutarha, puisto ja suuri maatila metsineen tarjosivat mahdollisuuden käytännönläheiseen puutarhaopetukseen. Sortavalan seminaarin puutarha toimi esikuvana ja opinto- ja tutustumiskohteena koko Laatokan Karjalalle. Puutarhaopetus laajeni myöhemmin maatalousopetukseksi. Toisella sortokaudella seminaaria yritettiin lakkauttaa, ja v. 1907 johtajaksi valittu Aadolf Oskar Relander karkotettiin Siperiaan syksyllä 1916, mistä hän pääsi palaamaan vasta keväällä Venäjän vallankumouksen jälkeen.


title: Sortavalan seminaari

text: Vuonna 1918 puolustuslaitos otti seminaarin tilat käyttöönsä, ja opiskelijat sijoitettiin Kajaanin, Rauman, Jyväskylän, Heinolan ja Raahen seminaareihin syksyyn 1920 saakka, jolloin toiminta pääsi jälleen käyntiin.


title: Sortavalan seminaari

text: Suomen itsenäistyminen tarjosi henkiset ja taloudelliset edellytykset seminaarin kehittymiselle pulavuosistakin huolimatta. Vuoden 1921 oppivelvollisuuslaki velvoitti seminaarit valmistamaan enemmän opettajia kuin aikaisemmin. Sortavalassakin lisättiin laajemman pohjakoulutuksensa tai työkokemuksensa takia lyhyemmässä ajassa valmistuvien niin sanottujen hospitanttien kouluttamista useiden vuosien ajaksi. Oppivelvollisuuslain tultua voimaan v. 1921 seminaarissa oli 11 luokkaa. Vuoden 1922 seminaarikomitean mietintö antoi eväitä vakaan hallinnollisen ja pedagogisen järjestelmän luomiseen. Rehtori Kaarlo Saarialho, joka tämän tehtävän pääosin suoritti, johti myöhemmin seminaareja kouluhallituksesta käsin.


title: Sortavalan seminaari

text: Uusi suuri kivirakennus oli juuri valmistumaisillaan, kun syksyllä 1939 seminaarin työ keskeytyi rakennusten joutuessa jälleen puolustusvoimien haltuun. Talvisodan pommituksissa osa seminaarin rakennuksista tuhoutui ja opiskelijat jouduttiin sijoittamaan sisämaan seminaareihin. Toiminta aloitettiin uudelleen syksyllä 1942, mutta kesällä 1944 seminaari evakuoitiin lopullisesti Sortavalasta Raumalle. Nimi muutettiin vuonna 1945 Itä-Suomen seminaariksi.


title: Sortavalan seminaari

text: Sortavalan seminaari ehti yli 60 toimintavuotensa aikana vuodesta 1880 alkaen kouluttaa lähes 3 000 opettajaa.


title: Sortavalan seminaari

text: Sortavalan seminaarin, kuten muidenkin opettajaseminaarien opetussuunnitelman lähtökohtana olivat kansakoulun oppiaineet, joihin kuului runsaasti taito- ja taideaineita. Niiden lisäksi alusta lähtien opetettiin myös kasvatusaineita, kuten kasvatus- ja opetusoppia sekä sielutiedettä. Opetusohjelmassa niin seminaarissa kuin harjoituskouluissa seurattiin koti- ja ulkomaista pedagogista kehitystä. Kaiken kaikkiaan seminaarin antaman opettajakoulutuksen on katsottu olleen ajankohtaan nähden korkeatasoista ja monipuolista ja antaneen vankan pohjan paitsi viranhoitoon myös paikkakunnan kulttuuri- ja sivistyselämän kehittämiseen. Pahimpana heikkoutena pidettiin vieraiden kielten puuttumista, johon historialliset syyt olivat johtaneet.


title: Sortavalan seminaari

text: Alkuvaiheessa seminaariopetusta ohjasivat Cygnaeuksen saksalaisesta ja sveitsiläisestä opettajakoulutuksesta omaksutut pedagogiset periaatteet, jotka korostivat havainnollisuutta, tekemällä oppimista,uskontokasvatusta, joka sisälsi eettisen, sosiaalisen sekä kansalaiskasvatuksen ja opettajaihannetta, johon kuului kutsumustietoisuus ja esikuvana toimiminen.. Harjoituskoulut opettajaharjoittelua varten olivat olennainen osa Cygneauksen seminaariohjelmaa ja niitä kutsuttiin aluksi mallikouluiksi. Harjoituskouluihin omaksuttiin 1900-luvun alussa Mikael Soinisen Suomen oloihin muokkaama herbart-zilleriläinen pedagogiikka.


title: Sortavalan seminaari

text: Ensimmäisen maailmansodan jälkeen Suomeen rantautuneet uudet pedagogiset virtaukset, kuten sosiaalipedagogiikka, lapsikeskeisyys ja toiminnallisuuden periaate asettuivat vähitellen herbartilaisuuden rinnalle.   Erityisesti Sortavalan seminaaria aina lakkautusuhan alle saakka rasittanut toinen sortokausi hidasti opetusohjelman uudistuksia , mutta Suomen itsenäistyminen ja seminaarien muuttuminen jo v. 1916 viisivuotisiksi antoi niille edellytykset. Uutta viisivuotisen seminaarin opetussuunnitelmaa alettiin toteuttaa jo syksyllä v. 1917


title: Sortavalan seminaari

text: Maailmansotien välisenä aikana, joka oli Sortavalan seminaarin kukoistuskautta, opetusmenetelmiä kehitettiin, luonnontieteet saivat leijonanosan tunneista ja maatalous tuli uudeksi oppiaineeksi.  Sortavalan seminaarissa matematiikan opettajana vuonna 1917 ollut, Jyväskylän seminaarista Sortavalaan vuonna 1928 johtajaksi valittu Kaarlo Saarialho aloitti pedagogiikan uudistamisen ajan vaatimuksien mukaisiksi luonnontieteistä, joiden merkitystä suuret keksinnöt ja tekniikan voittokulku nopeasti lisäsivät Luonnontieteiden lisäksi uusia lehtorinvirkoja perustettiin äidinkieleen ja matematiikkaan. Koulukirjastonhoidon opetusta annettiin jo 1910-luvun loppuvuosina ja se vakiintui 1920-luvun loppuun mennessä. Kotitalousopetus pääsi vauhtiin 1920-luvulla ensin naisopiskelijoille ja vuosikymmenen lopulla myös miehille. 1930-luvun alussa opetusharjoittelua tehostettiin mm. järjestämällä kiinteät ohjaustunnit ja yhteiset kuuntelutunnit pöytäkirjoineen. Monipuoliset laboratoriotyöt nostettiin opetuksen keskiöön niin seminaarissa kuin harjoituskouluissa. Tavoitteeksi omaksuttiin opiskelijan itsenäinen työskentely. Siihen ohjattiin esimerkiksi vuoden 1922 seminaarikomitean mietinnön ehdotuksiin sisältyvien yksilöllisten erityistöiden avulla, jotka olivat tutkielmia tai muita ohjattuja tutkimustöitä opiskelijan itsensä valitsemasta aiheesta. Lapsipsykologian kehitys alkoi näkyä harjoituskoulujen toiminnassa. Harjoituskouluissa opetusmenetelmien uudistaminen oppilaan omatoimisuutta kehittäviksi tarkoitti mm. työ- ja harjoituskirjojen käyttöä eri oppiaineiden opetuksessa. Harjoituskoulujen oppilaille myös perustettiin pieniä käsikirjastoja. Taustalla vaikutti 1920-luvulla Suomessa tunnetuksi tullut eurooppalaisen työkoulun suuntaus, joka suosi oppilaskeskeisiä menetelmiä Seminaarin erityisesti internaatissa opiskelijoille suuntaaman ohjauksen tavoitteet, joissa korostui uskonnollis-siveellisyys, isänmaallisuus, ahkera työ ja tunnollisuus, sitä vastoin nojautuivat pääasiallisesti vuoden 1886 säädöksiin ja ne muuttuivat vain vähän toiseen maailmansotaan mennessä.


title: Sortavalan seminaari

text: Seminaari järjesti opettajien täydennyskoulutuskursseja jo vuodesta 1909 lähtien.


title: Sortavalan seminaari

text: Sortavalan seminaarissa oli vakinainen opettajakunta joka loi oppilaitokselle sen omaleimaisen ilmeen. . Etenkin alkuaikoina seiminaarin vaikutus ulottui laajalti ympäristön henkiseen elämään. Monet opettajat tulivat valtakunnallisesti tunnetuiksi. oppikirjojen kirjoittajina , kirjailijoina, tutkijoina ja yhteiskunnallisina ja kulttuurivaikuttajina. Matematiikan lehtori Kaarlo Kustaa Samuli Suomalainen kirjoitti myös kaunokirjallisuutta ja asiaproosaa sekä käänsi mm. Jules Vernen teoksia. Pitkäaikainen uskonnon lehtori Konrad Vaaranen laati kirkkohistorian oppikirjan Ortodoksista uskontoa ja kirkkohistoriaa opettaneesta kirkkoherra Sergei Okulov siirtyi myöhemmin Aamun koitto –lehden päätoimittajaksi ja ortodoksisen pappisseminaarin johtajaksi. Hänen seuraajansa Sergei Solntsev puolestaan julkaisi useita teoksia ortodoksisen kirkkohistorian alalta.  Suomen ja ruotsin kielen lehtori Kosti Raitio toimi laajan oppikirjatuotantonsa ohella Laatokka-lehden päätoimittajana. Myöhemmin kouluhallituksessa kouluneuvoksena toiminut rehtori Kaarlo Saarilaho laati lukuisia matematiikan ja fysiikan oppikirjoja. Seminaarin johtajana pitkän uran tehnyt Oskar Relander julkaisi oppikirjojan lisäksi tutkimuksia kansanrunouden alalta. Kaarlo Merikosken mittava tuotanto puolestaan käsitti yleisesti kansakouluissa käytettyjen matematiikan (laskennon) oppikirjojen lisäksi Raja-Karjalaa kuvaavia historiallisia ja kaunokirjallisia teoksia sekä Grimmin satujen käännöksiä. Kasvatusaineiden opettaja Bruno Boxström kirjoitti arvostetun psykologian oppikirjan . Hän toimi myös Sortavalan evankelisen seuran puheenjohtajana ja julkaisi kahta aikakauslehteä Voimistelunopettajaksi tulleen, mutta maantieteeseen ja historiaan suuntautuneen Oskar Hainarin monipuolinen elämäntyö oppikirjojen kirjoittajana, Karjalan ja Suomen keskiajan historian tutkijana, kansanvalistajana ja kansanedustajana sai laajalti arvostusta. Myöhemmin mm. Taideteollisuuskeskuskoulussa ja kouluhallituksessa vaikuttanut kuvaamataidon ja käsityönopettaja Lilli Törnudd, joka kirjoitti useita alan oppikirjoja luetaan Suomalaisen taidekasvatuksen merkkihenkilöihin.


title: Sortavalan seminaari

text: Poikien kuvaamataidon opettaja Lauri Hämäläinen tuli tunnetuksi myös ammattitaiteilijana öljyvärimaalausten, alttaritaulujen ja grafiikan tekijänä. Aksel Rainio uudisti uskonnonopetusta soveltaen uskontopedagogiikan ja-psykologian uusia löytöjä ja kirjoitti teoksen Kristinuskon opetus (Otava 2. p. 1921)


title: Sortavalan seminaari

text: Ensimäinen musiikinopettaja Nils Kiljander paitsi loi pohjan seminaarin korkeatasoiselle musiikinopetukselle myös johti Sortavalan musiikkielämää. Hänen seuraajansa Mikael Nyberg sävelsi ja suomensi erityisesti hengellistä musiikkia. Kansakoulun laulunopetuksen kehittäjänä tunnettu Vilho Siukonen julkaisi musiikin oppikirjoja ja laulukirjoja ja sävelsi erityisesti kuoroteoksia ja yksinlauluja.


title: Sortavalan seminaari

text: Valtaosa seminaarin oppilaista oli Kuopion ja Viipurin lääneistä ja maaseudulta kotoisin Ikähaitari ulottui 17-30 vuoteen ja pohjakoulutus oli yleisimmin kansakoulu, joillakin sen lisäksi kansanopisto, ammattikoulu tai kiertokoulunopettajaseminaari. Myöhemmin seminaariin otettiin myös korkeamman pohjakoulutuksen tai työkokemusta saaneita tai kuten ylioppilaita ns. hospitanteiksi, jotka valmistuivat lyhyemmässä ajassa. Koska seminaarin tarkoituksena oli kouluttaa opettajia myös ortodoksiväestöä varten, ortodoksiopiskelijoita otettiin joka vuosi. Rajaseudun nuorten seminaariin pääsyä helpotettiin jakamalla ortodoksiopiskelijoille apurahoja. Jo Vuoteen 1930 mennessä heitä olikin valmistunut tai saanut opettajapätevyyden lähes kaksisataa. Seminaarin yhteydessä toiminut yksivuotinen kiertokoulunopettajain valmistuslaitos puolestaan koulutti saman määrän ortodoksiopettajia.Seminaarin sisäoppilaitokseen, joka tarjosi täysihoidon, pääsiasumaan vuosittain 90 oppilasta.


title: Sortavalan seminaari

text: Suurin osa opettajiksi valmistuneista asettui Karjalaan, noin viidesosa muualle maahan. Opettajantyön lisäksi he vaikuttivat monilla kulttuuri- yhteiskunta- ja talouselämän aloilla.


title: Sortavalan seminaari

text:
Seminaarin yhdistystoiminta oli aktiivista. 1930-luvun puoliväliin mennessä siellä toimi toverikunnan piirissä kristillinen yhdistys, raittiusyhdistys, iltakuoro voimistelu- ja urheiluseura Kunto, naisvoimisteluseura, suojeluskunta, Lotta Svärd, torvisoittokunta ja kirjallinen kerho, jonka sittemmin korvasi lausuntakerho
Toverikunnan perinteitä vaalimaan perustettiin heti sotien jälkeen seminaarin siirryttyä pois Sortavalasta Kymölän kilta, joka jatkoi toimintaansa vuoteen 1994. Kilta julkaisi useita Sortavalan seminaarin historiaa käsitteleviä teoksia mm. Iivar Kemppisen kirjoittaman Sortavalan seminaarin historian vuonna 1964. Killan toimesta Joensuuhun pystytettiin Tiedon lähteellä –muistomerkki Sortavalan seminaarille. Kilta perusti Karjalan luovutuksessa kotinsa menettäneille opettajille vanhainkodiksi Kymölä-kodin, joka toimi vuoteen 1967 saakka.


title: Sortavalan seminaari

text: Rehtorien osuus seminaarin hengen luomisessa on katsottu ratkaisevaksi, joskin heillä oli apunaan opettajakollegio. Johtajattarien tehtävänä oli opetustyön ohella valvoa ja opastaa naisosaston ja internaatin naisopiskelijoita.


title: Sortavalan seminaari

text: Vaikka pääosa seminaarin tiloista rakennettiin Molanderin aikana, kaikkien rehtoreiden työnkuvaan kuului runsaasti lisärakentamiseen ja korjaus- ja kunnostushankkeisiin liittyviä tehtäviä.


title: Sortavalan seminaari

text: Poliittiset olot löivät voimakkaasti leimansa Sortavalan seminaarin rehtorien hallintokausiin. Molanderin taustatukena seminaarin alkuvaiheissa oli vielä Cygnaeus, Hynénin johtama tasainen kehityskausi rakennus- ja korjaushankkeineen päättyi ensimmäistä sortokautta edeltävissä tunnelmissa.  Borgin kautta rasitti viranomaisten voimakas painostus , joka jatkui suurlakon jälkeisen rauhallisemman jakson jälkeen Relanderin kaudella aina itsenäistymiseen saakka. Relander luotsasi seminaarin vuoden 1918 sodan ja oman Siperiaan karkotuksensa läpi uuteen kehitysvaiheeseen, jota Saarialho vuorostaan alkoi tarmokkaasti ohjata. Luonnontutkijataustaisen Pankakosken viimeisinä johtajavuosina seminaari joutui toisen maailmansodan jalkoihin


title: Sortavalan seminaari

text: Seminaarissa vallitsi karjalainen henki kaikkien johtajien aikana. Rehtoreista merkittävimmin seminaarin karelianistisen aatemaailman muodostumiseen vaikutti kansallisia tieteitä (suomen kieli ja historia) opiskellut Karl Relander Seminaarista valmistuneesta Iivo Härkösestä tuli tunnettu kirjailija ja karelianismin puolestapuhuja. Seminaarin lehtorit perustivat Laatokka-lehden karjalaisuuden äänenkannattajaksi.  ja suomen kielen lehtorit Konstantin Raitio, E. A. Hagfors ja Taavi Lehtinen kuuluivat toimituskuntaan


title: Delfín (S61)

text: Delfín (runkonumero S61) oli Espanjan laivaston vuonna 1972 vesille laskettu Delfín-luokan sukellusvene.


title: Delfín (S61)

text: Alus tilattiin Cartagenasta, missä köli laskettiin 13. elokuuta 1968. Alus laskettiin vesille 25. maaliskuuta 1972 ja otettiin palvelukseen 3. toukokuuta 1973.


title: Delfín (S61)

text: Alus poistettiin palveluksesta vuonna 2003 ja museoitiin Torreviejaan Alicanteen.


title: Seksirobotti

text: Seksirobotti on antropomorfinen seksin harrastamiseen tehty robotti joka osaa liikkua ja puhua. Seksirobottien odotetaan halventuvan ja seksin harjoittamisen niiden kanssa yleistyvän ajan kuluessa. Seksirobotit on pääasiassa suunnattu miehille ja muistuttavat ulkonäöltään naisia.


title: Seksirobotti

text: Seksirobotit voivat vähentää prostituutioon liittyvää ihmiskauppaa. Seksirobotit voivat myös vähentää sukupuolitautien leviämistä ja antaa fetisisteille mahdollisuuden toteuttaa äärimmäisiä fetissejään robottien kanssa. Lapsia muistuttavien seksirobottien kieltämistä lailla on ehdotettu. On epäselvää loppuisiko pedofilia seksirobottien avulla vai lisäisikö se pedofiliaa. Seksirobotissa voi olla vastustamisen säätö, jonka avulla voi simuloida raiskaamista. Vastustamisen säätöä on ehdotettu lailla kiellettäväksi. Seksirobotteja on suunniteltu pedofiileille ja raiskaajille, ja pelkona on että seksirobottien käyttö saattaa johtaa seksuaalisen hyväksikäytön yleistymiseen.


title: Seksirobotti

text: David Levy on kirjoittanut seksiroboteista kirjan "Love and Sex with Robots". Levyn mukaan seksirobotit voivat auttaa sinkkujen yksinäisyyteen joilla on vaikeuksia saada ihmissuhteet toimimaan.


title: Seksirobotti

text: Feministien mukaan seksirobotit antavat miehille ratkaisun naisten itsenäisyyden uhkaan.


title: Seksirobotti

text: Irlantilaisen seksirobottibordellin omistajan mukaan osa asiakkaista on yksinäisiä, joillakin on vaikeuksia vuorovaikuttaa naisten kanssa ja muiden olevan kiinnostuneita nukeista.


title: Seksirobotti

text: John Danaher on argumentoinut että ihmisten harjoittama prostituutio on harvoja aloja jotka eivät kärsisi teknologisesta työttömyydestä robottien yleistyessä.


title: Seksirobotti

text: Venäläisen seksologin Lev Shcheglovin mukaan seksirobottien käyttö voi aiheuttaa psykopaattista häiriötä käyttäjälle. Hänen ennustuksensa mukaan seksirobottien käyttöönotto päättyy huonosti. Professori Kathleen Robertsonin mukaan psykopaatit ovat kiinnostuneita seksiroboteista.


title: Seksirobotti

text: Seksirobotteja valmistaa yhdysvaltalainen yritys Abyss Creations. Abyss Creations on tunnettu Harmony-nimisestä seksirobottimallista jolla on tekoälyä. Abyss Creationsin seuraava seksirobottimalli on Solana, jolla on vaihdettavat kasvot. Myös miespuoleisia seksirobotteja on suunniteltu, mutta naiset eivät ole niistä yhtä kiinnostuneita kuin miehet naispuoleisista seksiroboteista.


title: Seksirobotti

text: Maailman ensimmäinen seksirobotteja sisältävä bordelli avattiin Barcelonassa, Espanjassa vuonna 2017. Kyseinen Lumidolls-yritys on aikeissa laajentua maailmanlaajuisesti. Vuonna 2017 on myös avattu seksirobottibordelli nimeltä Bordoll Dortmundissa, Saksassa.


title: Minna Sten

text: Minna Sten (s. 21. joulukuuta 1987) on suomalainen koripalloilija, joka edustaa kaudella 2017–2018 Forssan Alkua. Hän on Naisten Korisliigan torjuntatilaston kaikkien aikojen ykkönen ja teki runkosarjauransa 500. torjunnan tammikuussa 2017 uransa 258. runkosarjaottelussa. Yhdessä ottelussa hän on parhaimmillaan tehnyt yhdeksän torjuntaa.


title: Minna Sten

text: Sten on Turun Riennon kasvatti ja on Korisliigassa edustanut Riennon ja Alun lisäksi lappeenrantalaista Catzia ja Hongikon Nuorisoseuran Urheilijoita. Catzin joukkueessa hän voitti Suomen-mestaruuden vuonna 2010.


title: Minna Sten

text: Stenin isä Tapio Sten on entinen maajoukkuekoripalloilija sekä koripallon SM-sarjan korikuningas kaudelta 1979–1980. Minnan veli Juha Sten ja sisko Tiina Sten ovat myös koripalloilijoita.


title: Tonina (S62)

text: Tonina (runkonumero S62) oli Espanjan laivaston vuonna 1972 vesille laskettu Delfín-luokan sukellusvene.


title: Tonina (S62)

text: Alus tilattiin Cartagenasta, missä köli laskettiin 2. maaliskuuta 1970. Alus laskettiin vesille 3. lokakuuta 1972 ja otettiin palvelukseen 10. heinäkuuta 1973.


title: Tonina (S62)

text: Alus poistettiin palveluksesta vuonna 2005.


title: Marsopa (S63)

text: Marsopa (runkonumero S63) oli Espanjan laivaston vuonna 1974 vesille laskettu Delfín-luokan sukellusvene.